qundao/data-zh-poetry huggingface dataset:
赠孔令
作者：屈大均
朝代：清

嗟君作令乐昌城，可似三泷水至清。黄帝方书须变化，素王苗裔必神明。丹砂纵好非仙物，紫菊频香是玉京。闻道灵溪多美酿，持来应著葛巾迎。韶阳山水首泷中，赵尉城临武水东。几席未能留孺子，干旄应复过君公。天生鸾鹤元无食，人被芝兰尚有躬。珠浦帆开频送送，循良期与建元同。
赠孔令·其一
作者：屈大均
朝代：清
体裁：七言律诗

嗟君作令乐昌城，可似三泷水至清。黄帝方书须变化，素王苗裔必神明。丹砂纵好非仙物，紫菊频香是玉京。闻道灵溪多美酿，持来应著葛巾迎。
赠孔令·其二
作者：屈大均
朝代：清
体裁：七言律诗

韶阳山水首泷中，赵尉城临武水东。几席未能留孺子，干旄应复过君公。天生鸾鹤元无食，人被芝兰尚有躬。珠浦帆开频送送，循良期与建元同。
赠孔参军
作者：屈大均
朝代：清
体裁：古风

丈夫志经营，岂曰生不辰。依人七尺贱，隐忍成埃尘。亲寿如过隙，欲去还逡巡。狐裘裼素锦，玉气为女人。单步以负笈，英雄方苦身。与君同感激，酣饮娱青春。紫袖方吹箫，青绡持拂巾。上客列广座，欢言相情亲。文藻四辉映，绮思霞氤氲。如彼洞光珠，精灵烛百神。司马秉冰镜，林宗乐人伦。殷勤勖明德，及此白发新。著作为世师，岂敢辞苦辛。
赠安远水驿汪丞
作者：屈大均
朝代：清

一路连舟下，艰难至越门。汝官秋水驿，吾卧白云村。十口蛟龙出，三城虎豹存。轩辕读书处，为我置琴樽。莫道官微甚，前贤重抱关。况当中宿胜，堪在上方閒。帝子弄长笛，佳人归玉环。经过多赋客，因尔叩云山。山水矜三峡，君臣在二禺。官衙纷彩翠，仙迹未虚无。吹角江城暮，维舟野寺孤。随潮经一宿，多谢酒频沽。
赠安远水驿汪丞·其一
作者：屈大均
朝代：清
体裁：五言律诗

一路连舟下，艰难至越门。汝官秋水驿，吾卧白云村。十口蛟龙出，三城虎豹存。轩辕读书处，为我置琴樽。
赠安远水驿汪丞·其三
作者：屈大均
朝代：清
体裁：五言律诗

山水矜三峡，君臣在二禺。官衙纷彩翠，仙迹未虚无。吹角江城暮，维舟野寺孤。随潮经一宿，多谢酒频沽。
赠安远水驿汪丞·其二
作者：屈大均
朝代：清
体裁：五言律诗

莫道官微甚，前贤重抱关。况当中宿胜，堪在上方閒。帝子弄长笛，佳人归玉环。经过多赋客，因尔叩云山。
赠宋元亨
作者：屈大均
朝代：清

旗门直入报仇还，孝子威神岂等閒。天马不惊樗里去，坐令追吏至深山。雄刀三载箾中鸣，报怨而今事已成。何必君思频见赦，千秋人识子崔名。
赠宋元亨·其一
作者：屈大均
朝代：清
体裁：七言绝句

旗门直入报仇还，孝子威神岂等閒。天马不惊樗里去，坐令追吏至深山。
赠宋元亨·其二
作者：屈大均
朝代：清
体裁：七言绝句

雄刀三载箾中鸣，报怨而今事已成。何必君思频见赦，千秋人识子崔名。
赠家将军
作者：屈大均
朝代：清
体裁：七言律诗

吾家一派在辽东，世世蒙恩作总戎。子姓有君承将略，威名此日扫蛮风。石城笳吹三秋咽，炎海楼船万里空。念是连枝欢不浅，经过频驻玉花骢。
赠家泰士兄
作者：屈大均
朝代：清

与尔同庚白发先，雁行零落泪痕边。遗臣最熟云南事，私史长书大历年。松在不妨霜雪苦，梅开益使水云妍。高文典册凭君手，更补从龙传几篇。同出三闾是大宗，两枝花萼一芙蓉。芝英自可安鸿鹄，玉舄何须戏祖龙。南屈文章当代少，怀王子弟异时封。白头相对衣冠伟，兰芷香飘满碧峰。兰桡日夕向江湄，骨肉缠绵及此时。天有南箕为傲客，人逢西汉重骚辞。骅骝老识天飞路，蛱蝶閒悬羽化期。暇日一尊歌出塞，封侯最羡得阏氏。玉树连枝势每分，鸾皇咫尺苦离群。雨中独有佳人日，风外谁知帝子云。秦末神仙多上策，汉初豪杰少私军。年来寂寞惭金剑，屠钓相从最忆君。麑衣散发亦逢迎，高简空驰世外声。岂有林宗能绝俗，自来巢父不知名。稻粱人肯肥閒客，薇蕨天犹靳寡兄。无限微辞写哀怨，湘累子姓总多情。
赠家泰士兄·其一
作者：屈大均
朝代：清
体裁：七言律诗

与尔同庚白发先，雁行零落泪痕边。遗臣最熟云南事，私史长书大历年。松在不妨霜雪苦，梅开益使水云妍。高文典册凭君手，更补从龙传几篇。
赠家泰士兄·其三
作者：屈大均
朝代：清
体裁：七言律诗

兰桡日夕向江湄，骨肉缠绵及此时。天有南箕为傲客，人逢西汉重骚辞。骅骝老识天飞路，蛱蝶閒悬羽化期。暇日一尊歌出塞，封侯最羡得阏氏。
赠家泰士兄·其二
作者：屈大均
朝代：清
体裁：七言律诗

同出三闾是大宗，两枝花萼一芙蓉。芝英自可安鸿鹄，玉舄何须戏祖龙。南屈文章当代少，怀王子弟异时封。白头相对衣冠伟，兰芷香飘满碧峰。
赠家泰士兄·其五
作者：屈大均
朝代：清
体裁：七言律诗

麑衣散发亦逢迎，高简空驰世外声。岂有林宗能绝俗，自来巢父不知名。稻粱人肯肥閒客，薇蕨天犹靳寡兄。无限微辞写哀怨，湘累子姓总多情。
赠家泰士兄·其四
作者：屈大均
朝代：清
体裁：七言律诗

玉树连枝势每分，鸾皇咫尺苦离群。雨中独有佳人日，风外谁知帝子云。秦末神仙多上策，汉初豪杰少私军。年来寂寞惭金剑，屠钓相从最忆君。
赠小妓凤求
作者：屈大均
朝代：清
体裁：七言律诗

小楷钟王解画沙，卫夫人法使纷葩。五年孔雀频成尾，三岁夭桃已作花。苏小心将芳草结，薛涛诗向锦江誇。大娘剑器看他舞，六草三真更到家。
赠尹子生日
作者：屈大均
朝代：清

君从少年日，人外已能閒。有道须耽酒，无心即闭关。水摇窗户绿，花点鬓毛斑。岁岁春无事，相逢总玉颜。夜夜观垂象，长星欲竟天。心惊离乱后，计得废兴前。硕果谁能食，乔松自有年。红桥花里渡，咫尺即飞仙。
赠尹子生日·其一
作者：屈大均
朝代：清
体裁：五言律诗

君从少年日，人外已能閒。有道须耽酒，无心即闭关。水摇窗户绿，花点鬓毛斑。岁岁春无事，相逢总玉颜。
赠尹子生日·其二
作者：屈大均
朝代：清
体裁：五言律诗

夜夜观垂象，长星欲竟天。心惊离乱后，计得废兴前。硕果谁能食，乔松自有年。红桥花里渡，咫尺即飞仙。
赠尹学博
作者：屈大均
朝代：清
体裁：古风

广文先生居崖州，乃在琼南天尽头。洞天大小日觞咏，且喜海外有丹丘。学田颇有槟榔树，椰子之林租可收。白椰浆清黄椰浊，消渴日饮如黄流。槟榔花甜胜于子，回甘不用南扶榴。崖人沐浴汝膏泽，诗教亦稍知温柔。渐将礼义变蛮俗，更使文章为脯脩。十年不迁崖人喜，贤师教化天所留。道行岂惜浮涨海，官贫亦胜为黔娄。橐中沉速定多少，与黎相易惟肥牛。黎娘爱针及红布，持之易香长满篝。好香亦未损清德，君于五指还冥搜。
赠山阴祁七
作者：屈大均
朝代：清
体裁：古风

凉风吹竹筱，携手澄湖滨。言持芙蓉花，插尔华阳巾。我亦浣纱人，明妆照日新。何当上苏台，一笑倾吴君。明月岂长满，朱华不再春。徒怀阳阿曲，寂寞度芳辰。
赠岭西愈宪孙使君
作者：屈大均
朝代：清
体裁：七言律诗

诸道声华首岭西，崧台高与使君齐。英雄只可推京口，风雅何曾在浣溪。锦石每劳三日望，玉琴多向七星携。风流我亦能酣放，相逐山公唱大堤。
赠广州某别驾
作者：屈大均
朝代：清
体裁：七言律诗

先臣勋在太常中，特简慈孙为报忠。恭谨已知齐万石，循良自可得三公。名城北枕台关险，大府南开涨海雄。父老最能歌别驾，王祥看与使君同。
赠庞先生
作者：屈大均
朝代：清
体裁：七言律诗

兄事庞公亦有年，相过长得拜床前。妻孥呼作厨中黍，龙凤看耕垄上田。冰镜笑谈三国定，鹿门耆旧一人传。遗安自是君家法，会有山民继汝贤。
赠庞祖如
作者：屈大均
朝代：清

看君已过杖乡年，老大狂歌可似前。殉国不随师友尽，居家徒作父兄贤。休同谢客贪成佛，莫学庞公爱坐禅。儿女闺庭看渐长，尚书多授伏生篇。白头不觉老丘园，谁识襄阳一士元。世作甘泉高弟子，生为曲靖好曾孙。遗书未少黄龙洞，素业犹多白苧村。九十不妨还好学，猗猗淇竹为君言。平生师友与君同，白首无成愧义公。血化不曾披宿草，心丧何处哭长虹。门生呜咽休吹笛，弟子摧颓罢执弓。野史相将多作传，两家传信表孤忠。
赠庞祖如·其一
作者：屈大均
朝代：清
体裁：七言律诗

看君已过杖乡年，老大狂歌可似前。殉国不随师友尽，居家徒作父兄贤。休同谢客贪成佛，莫学庞公爱坐禅。儿女闺庭看渐长，尚书多授伏生篇。
赠庞祖如·其三
作者：屈大均
朝代：清
体裁：七言律诗

平生师友与君同，白首无成愧义公。血化不曾披宿草，心丧何处哭长虹。门生呜咽休吹笛，弟子摧颓罢执弓。野史相将多作传，两家传信表孤忠。
赠庞祖如·其二
作者：屈大均
朝代：清
体裁：七言律诗

白头不觉老丘园，谁识襄阳一士元。世作甘泉高弟子，生为曲靖好曾孙。遗书未少黄龙洞，素业犹多白苧村。九十不妨还好学，猗猗淇竹为君言。
赠张万里总戎 其一 吉祥寺古梅
作者：屈大均
朝代：清
体裁：五言律诗

巉岩山寺里，铁干欲为薪。残月疑山鬼，深云隔美人。无花留太古，何草似灵均。再弄虬枝下，江南久望春。
赠张万里总戎·其二
作者：屈大均
朝代：清
体裁：五言律诗

一树凌空白，孤心与我期。先春天未觉，入夜月难知。不食同姑射，无香到楚词。凭君念寒岁，莫折向南枝。
赠张万里总戎·吉祥寺古梅
作者：屈大均
朝代：清

巉岩山寺里，铁干欲为薪。残月疑山鬼，深云隔美人。无花留太古，何草似灵均。再弄虬枝下，江南久望春。一树凌空白，孤心与我期。先春天未觉，入夜月难知。不食同姑射，无香到楚词。凭君念寒岁，莫折向南枝。
赠张丈天生
作者：屈大均
朝代：清
体裁：古风

八月鶗鴂呜，愁云何浩浩。长松生路旁，不如高冈草。夫子搴芳逢此时，饥来可有金光芝。自堪绝粒同龚胜，谁向披裘识启期。中原战争方惨淡，鹿门山上多冰鉴。谁为伏龙与凤雏，我欲从之问阴符，兼之风角天文书。徉狂予非高阳徒，九龄好道守丹炉。丹成欲济苍生厄，未遂轩皇升鼎湖。鼎湖龙去亦已久，我寻衣冠往天寿。铁壁斜攀湖岭西，银山直抵居庸口。荆棘纵横虎作群，守陵不见羽林军。花落锦城哀望帝，月明瑶瑟怨湘君。一丝正统悬天地，六尺真孤托水云。离忧我亦同山鬼，思灵修兮纷流涕。蘼芜采得贻何人，念尔丘园白发新。葛巾定漉陶潜酒，渭水应垂尚父纶。垂纶兮千尺，漉酒兮百石。庄周蝴蝶和天倪，醉后安知朝日白。
赠张于归西泠
作者：屈大均
朝代：清

新声乐府推君妙，白燕丁香赋并传。燕女争歌玉河柳，扬州更爱竹枝篇。御沟春水玉河通，夹岸花飞随玉骢。欲赠君归须芍药，佳人争买点桩红。归泛西湖水渺茫，家临湖墅足蚕桑。梅花若向西溪问，曲曲渔舟共陆郎。
赠张于归西泠·其一
作者：屈大均
朝代：清
体裁：七言绝句

新声乐府推君妙，白燕丁香赋并传。燕女争歌玉河柳，扬州更爱竹枝篇。
赠张于归西泠·其三
作者：屈大均
朝代：清
体裁：七言绝句

归泛西湖水渺茫，家临湖墅足蚕桑。梅花若向西溪问，曲曲渔舟共陆郎。
赠张于归西泠·其二
作者：屈大均
朝代：清
体裁：七言绝句

御沟春水玉河通，夹岸花飞随玉骢。欲赠君归须芍药，佳人争买点桩红。
赠张十二
作者：屈大均
朝代：清

君家贤从子，尝诵四愁篇。岂意随仙吏，相逢在海天。风骚今几变，金石尔相宣。乐府声多楚，惟应知者传。往日称词伯，长州一迪功。今君起吴下，亦可傲空同。家在阖庐苑，客游扶木东。三闾乃骚圣，与子溯流风。丽玉箜篌引，中郎黄绢辞。劳君抽象管，为我吊蛾眉。花好难成子，桐孤未有枝。胡香求四两，将以慰相思。朝露托桐叶，人生能几何。须君东海月，长照北山萝。二十已高尚，平生惟啸歌。相期作嵇阮，饮酒养天和。
赠张十二·其一
作者：屈大均
朝代：清
体裁：五言律诗

君家贤从子，尝诵四愁篇。岂意随仙吏，相逢在海天。风骚今几变，金石尔相宣。乐府声多楚，惟应知者传。
赠张十二·其三
作者：屈大均
朝代：清
体裁：五言律诗

丽玉箜篌引，中郎黄绢辞。劳君抽象管，为我吊蛾眉。花好难成子，桐孤未有枝。胡香求四两，将以慰相思。
赠张十二·其二
作者：屈大均
朝代：清
体裁：五言律诗

往日称词伯，长州一迪功。今君起吴下，亦可傲空同。家在阖庐苑，客游扶木东。三闾乃骚圣，与子溯流风。
赠张十二·其四
作者：屈大均
朝代：清
体裁：五言律诗

朝露托桐叶，人生能几何。须君东海月，长照北山萝。二十已高尚，平生惟啸歌。相期作嵇阮，饮酒养天和。
赠张子新婚
作者：屈大均
朝代：清
体裁：七言律诗

增城往日建功勋，一片丹心照塞云。有弟共麾铜马战，生儿同隶羽林军。鹡鸰原上今凭子，翡翠楼中正遇君。珍重将雏歌一曲，异时茅土待重分。
赠张总戎
作者：屈大均
朝代：清
体裁：五言律诗

将军自行酒，醉我越台东。往日青莲客，能成大将功。韝鹰方侧目，枥马不嘶风。一片深沉气，屠沽事未终。
赠张损之
作者：屈大均
朝代：清
体裁：古风

秦淮之水连青溪，君家芙蕖出水齐。性好丹青作花卉，含毫多在莲叶西。张颠白日老閒事，中散青霞郁奇意。画出芙蕖天下无，叶叶花花香扑鼻。旧院风流往日多，沙嫩清箫传寿歌。齐梁艳曲为君唱，求画芙蕖日夕过。长板桥边明月满，脱家十娘开别馆。枣花帘子捲晴云，邀画芙蕖香更薰。千钱一幅传都市，一时好手谁如君。只今王谢俱零落，青楼歌舞不复作。桃叶渡头空夕阳，东华园里无红药。君家寂寞在溪湄，南朝逸老无人知。顿杨二姓红颜尽，那有犀簪供画师。君且据梧复隐几，繁华销歇毋多悲。
赠张文谷孝廉
作者：屈大均
朝代：清
体裁：古风

橘柚贵素华，匪尚叶葳蕤。凤凰苟成德，何用文章为。秋霜日凛冽，白发秽光仪。学道久未成，吾生将安归。吁嗟尔君子，六经纵横施。离骚多夸诞，变声蚤能知。发愤事声色，神仙遑与期。浩浩仲尼徒，德行臻庶几。愿言诱狂简，弃我毋如违。
赠张穆之画马
作者：屈大均
朝代：清
体裁：五言律诗

今代推曹霸，纷纷绢素来。真龙谁解好，天马自无媒。万里从军梦，三秋伏枥哀。何当将汗血，沾洒拂云堆。
赠张金吾璩子
作者：屈大均
朝代：清
体裁：五言律诗

伊昔龙门战，君当矢石先。三千句践士，十四舞阳年。日落苍梧树，云沉涨海天。有兄频殉国，流恨鹡鸰篇。
赠徐君新婚次王使君元韵
作者：屈大均
朝代：清
体裁：五言排律

城北公犹美，新婚乃赘齐。虽从梅峤合，不异鉴湖栖。夹扇开双鹊，周轮驾四骊。白吹巫峡雨，红起郁洲泥。何氏元平叔，施家本会稽。定情方叩叩，将事亦折折。大小交龙锦，玄黄比翼绨。镜台兼自下，磨具更亲赍。并坐多花罽，同牢有宝镌。代涂飞雪粉，分照火精瓈。弄玉箫尤胜，甄琛弈未低。无争偏立马，不妒尝羹鹂。鱼作重唇鲙，麋调有骨臡。三朝频主鼎，五夜已安笄。庑下春迟举，桥边瓮早提。擀霞辞桂浦，行露绝桃蹊。珠解穿心珥，金留刮目鎞。勤劳乘日日，静好及天倪。绿绮琴长对，青绫帐或携。九光衔烛凤，一气喷香猊。拂拭加纷帨，缠绵罢小觿。馂馀炎海上，奠菜武林西。媚得慈姑喜，呱闻孺子啼。脂膏参用薤，甘酢酌成醯。养岂三公易，斋休一日迷。药防侵地肺，丹要护天脐。腹顾三秋兔，心通一点犀。聪明应颂燕，文采且骇鸡。雉引如皋笑，鸳催孝穆题。同居无二女，弧说莫愁睽。
赠徐处士
作者：屈大均
朝代：清
体裁：古风

虎生而文炳，凤鷇已五色。天性本自然，岂以文章饰。美才忌轻出，所志非官职。诸葛骋龙光，游步以自适。乱世无全臣，欲仕非其国。四方正云扰，大汉多蟊贼。抚弦复搦矢，不射非无力。荀彧王佐风，从曹至今惜。霜降草乃成，雪深梅始识。与君松柏姿，无苦岁寒逼。何以结久要，艰难事潜德。
赠徐明府
作者：屈大均
朝代：清
体裁：五言律诗

自君来乳哺，人爹始兴王。水火从今免，慈威正未央。芳华山县满，碧草讼庭长。已有徐公美，还多荀令香。
赠徐顺德
作者：屈大均
朝代：清
体裁：七言律诗

大令仁风扇海涛，凤城沐浴尽恩膏。汉京政事三河美，徐氏辞章六代高。卧阁莺声连小苑，讼庭草色接平皋。四明狂客风流在，肯为青莲解佩刀。
赠惠阳俞别驾
作者：屈大均
朝代：清
体裁：古风

罗浮多年无主人，惠阳太守今如神。公与卧治同清静，风流文采俱仙真。左江右湖日挂笏，讼堂无事官长贫。王祥声名起别驾，良二千石犹逡巡。股肱之郡贵公等，朱轓不日閒行春。芙蓉四百且登陟，葛洪鲍靓招为邻。
赠成农部
作者：屈大均
朝代：清

阀阅雄畿辅，声华莫不闻。六龙元卞氏，双骥复刘君。旌节来炎海，台门起大云。韦家经术在，富国讵纷纷。讽谏诗无敌，西京一少翁。连枝黄阁上，隔坐御屏中。出作乘槎使，行高府海功。缁衣能好我，雅有古人风。
赠成农部·其一
作者：屈大均
朝代：清
体裁：五言律诗

阀阅雄畿辅，声华莫不闻。六龙元卞氏，双骥复刘君。旌节来炎海，台门起大云。韦家经术在，富国讵纷纷。
赠成农部·其二
作者：屈大均
朝代：清
体裁：五言律诗

讽谏诗无敌，西京一少翁。连枝黄阁上，隔坐御屏中。出作乘槎使，行高府海功。缁衣能好我，雅有古人风。
赠故将军
作者：屈大均
朝代：清
体裁：古风

无事客辽西，名王共角抵。飞腾空射虎，汗血枉成泥。苏武犹生子，要离已衅妻。无繇持报汉，愁向朔云啼。
赠文及先丈
作者：屈大均
朝代：清
体裁：五言律诗

往日商山皓，相知有子房。英雄如女子，高尚亦君王。今代无芝草，此翁惟羽觞。行年过八十，亦足傲淮阳。
赠新州区丈
作者：屈大均
朝代：清
体裁：五言律诗

新州廿四峰，君得几芙蓉。老去杯休放，春来酒贵浓。暖烟长在药，炎雪不知松。日夕芝华里，微吟入暮钟。
赠施少府
作者：屈大均
朝代：清
体裁：七言律诗

钱塘佳丽在才人，别驾声华动紫宸。五岭只今劳五马，三城自此似三春。应悲南库惟珠海，且喜东篱有葛巾。计画军储多暇日，相过诗句斗清新。
赠施生
作者：屈大均
朝代：清

梅花如雪扑青冥，香遍东西两洞庭。一棹吴淞君正返，相逢烟雨莫釐亭。洞庭七十二峰长，橘柚秋来香万家。我欲来栖范蠡宅，烦君石上扫萝花。
赠施生·其一
作者：屈大均
朝代：清
体裁：七言绝句

梅花如雪扑青冥，香遍东西两洞庭。一棹吴淞君正返，相逢烟雨莫釐亭。
赠施生·其二
作者：屈大均
朝代：清
体裁：七言绝句

洞庭七十二峰长，橘柚秋来香万家。我欲来栖范蠡宅，烦君石上扫萝花。
赠旧令楼君
作者：屈大均
朝代：清

黄花一丈似君长，十月炎天未著霜。彭泽篱边那有此，掇英频泛酒杯香。湘湖空忆紫莼时，一笑江山似奕棋。种秫未收频解组，流溪父老至今思。
赠旧令楼君·其一
作者：屈大均
朝代：清
体裁：七言绝句

黄花一丈似君长，十月炎天未著霜。彭泽篱边那有此，掇英频泛酒杯香。
赠旧令楼君·其二
作者：屈大均
朝代：清
体裁：七言绝句

湘湖空忆紫莼时，一笑江山似奕棋。种秫未收频解组，流溪父老至今思。
赠曹十
作者：屈大均
朝代：清
体裁：五言律诗

有美茸城客，新多娇女篇。惠芳诗总好，织素画俱妍。白荡三湖水，青峰九叠烟。室人同命管，纨扇世事传。
赠曹行人
作者：屈大均
朝代：清

故人同作客，三值桂林秋。忽似湘漓水，分为南北流。连枝有朱萼，结驷至炎洲。相见知无故，蠲余一片愁。殷勤一端绮，知是寡兄心。报恨兰香少，情怜玉案深。乘骓为汉使，击剑奏吴音。愿托南行纪，芬芳达上林。
赠曹行人·其一
作者：屈大均
朝代：清
体裁：五言律诗

故人同作客，三值桂林秋。忽似湘漓水，分为南北流。连枝有朱萼，结驷至炎洲。相见知无故，蠲余一片愁。
赠曹行人·其二
作者：屈大均
朝代：清
体裁：五言律诗

殷勤一端绮，知是寡兄心。报恨兰香少，情怜玉案深。乘骓为汉使，击剑奏吴音。愿托南行纪，芬芳达上林。
赠朱士稚
作者：屈大均
朝代：清
体裁：古风

神虬乐泥蟠，鸿鹄安紫荆。飞腾亦何难，所贵忘吾形。子房久破产，一身如浮萍。英雄不失路，何以成功名。高歌送君酒，词采郁纵横。神仙尔何愚，犹未齐死生。明月在沧海，光华虚复盈。毋怀千岁忧，酣放聊沉冥。天地一尘垢，吾心独太清。
赠李太史
作者：屈大均
朝代：清
体裁：五言律诗

一代垂鸿业，西清自可留。岂伊敦雅颂，更欲托春秋。冶父苍烟滴，巢湖皓月流。异时成国史，为寄越山楼。
赠李武曾灌园
作者：屈大均
朝代：清
体裁：五言律诗

平生慕农圃，之子在丘园。为母艺花竹，岁寒无与言。人烟不出谷，古木自成村。兄弟桔槔举，一溪流到门。
赠杜十五
作者：屈大均
朝代：清
体裁：五言律诗

英雄多美色，糠覈最肥人。有恨长贫贱，无时且隐沦。城边车辙满，江上席门新。黄老何须学，君才已绝伦。
赠杜陵刘汉臣
作者：屈大均
朝代：清

老友年来尽，馀君是故人。心犹青岁壮，情似白头新。饥渴催为客，恩仇待许身。相逢休慷慨，且饮玉杯醇。蔡泽能知命，飞扬在暮年。卧龙须老大，跃马未屯邅。飘泊高堂外，艰虞白发前。无穷忠养事，十口总茫然。布衣吾与汝，贫贱古人中。事去才偏老，身存道未穷。灯含杯影绿，袖隐剑光红。又作湘漓别，依依一转蓬。
赠杜陵刘汉臣·其一
作者：屈大均
朝代：清
体裁：五言律诗

老友年来尽，馀君是故人。心犹青岁壮，情似白头新。饥渴催为客，恩仇待许身。相逢休慷慨，且饮玉杯醇。
赠杜陵刘汉臣·其三
作者：屈大均
朝代：清
体裁：五言律诗

布衣吾与汝，贫贱古人中。事去才偏老，身存道未穷。灯含杯影绿，袖隐剑光红。又作湘漓别，依依一转蓬。
赠杜陵刘汉臣·其二
作者：屈大均
朝代：清
体裁：五言律诗

蔡泽能知命，飞扬在暮年。卧龙须老大，跃马未屯邅。飘泊高堂外，艰虞白发前。无穷忠养事，十口总茫然。
赠杨太常正经
作者：屈大均
朝代：清
体裁：五言律诗

昔尔朝金阙，先皇赐玉琴。房中陈古乐，太庙奏元音。漂泊干戈后，凄凉淮海阴。西方新有操，谁识美人心。
赠林孟阳新筑
作者：屈大均
朝代：清

之子端居亦学禅，新闻丈室市亭边。光吞万象非明日，香散千葩是净天。大小罗浮当户外，东西江水到门前。天亲无着多兄弟，共话无生及暮年。嗟君独有惠芳妍，才咏桃夭即断弦。从父早敦黄鹄节，教儿先补白华篇。维摩座侧惟天女，王母池头是萼仙。他日尚书劳口授，汉皇恩赐及婵娟。
赠林孟阳新筑·其一
作者：屈大均
朝代：清
体裁：七言律诗

之子端居亦学禅，新闻丈室市亭边。光吞万象非明日，香散千葩是净天。大小罗浮当户外，东西江水到门前。天亲无着多兄弟，共话无生及暮年。
赠林孟阳新筑·其二
作者：屈大均
朝代：清
体裁：七言律诗

嗟君独有惠芳妍，才咏桃夭即断弦。从父早敦黄鹄节，教儿先补白华篇。维摩座侧惟天女，王母池头是萼仙。他日尚书劳口授，汉皇恩赐及婵娟。
赠林沂泽
作者：屈大均
朝代：清

国事驱驰早累君，雄儿意气薄天云。秦皇正苦兰池盗，剧孟能张下邑军。髯美定知仙福至，身荣先使父忠闻。明年仗策还东北，豪俊相从半虎贲。江南塞北久离居，共是劳人忧患馀。避地长桑今有里，逃生广柳昔无车。横天太白光何用，贯日长虹气未除。烈士只忧迟暮至，唾壶击罢莫踟蹰。
赠林沂泽·其一
作者：屈大均
朝代：清
体裁：七言律诗

国事驱驰早累君，雄儿意气薄天云。秦皇正苦兰池盗，剧孟能张下邑军。髯美定知仙福至，身荣先使父忠闻。明年仗策还东北，豪俊相从半虎贲。
赠林沂泽·其二
作者：屈大均
朝代：清
体裁：七言律诗

江南塞北久离居，共是劳人忧患馀。避地长桑今有里，逃生广柳昔无车。横天太白光何用，贯日长虹气未除。烈士只忧迟暮至，唾壶击罢莫踟蹰。
赠某上人
作者：屈大均
朝代：清

世外交难得，如师洽素心。疏狂元有道，哀乐亦同音。野径通人小，禅枝宿鸟深。愿君如海月，长为照弹琴。支遁山非买，深公莫笑人。禺阳新有主，帝子久无春。瀑布无馀说，明霞亦是尘。何时捐物役，鸾鹤与为邻。且复怜神骏，何须戏季龙。图澄非正法，支氏亦真宗。麈尾悬河汉，狮声应鼓钟。风流馀逸少，相赏更云松。少师殊不义，留恨在岩阿。吾道先名教，斯人且啸歌。晓将云气散，春使鸟声多。麋鹿饶甘草，分人亦太和。
赠某上人·其一
作者：屈大均
朝代：清
体裁：五言律诗

世外交难得，如师洽素心。疏狂元有道，哀乐亦同音。野径通人小，禅枝宿鸟深。愿君如海月，长为照弹琴。
赠某上人·其三
作者：屈大均
朝代：清
体裁：五言律诗

且复怜神骏，何须戏季龙。图澄非正法，支氏亦真宗。麈尾悬河汉，狮声应鼓钟。风流馀逸少，相赏更云松。
赠某上人·其二
作者：屈大均
朝代：清
体裁：五言律诗

支遁山非买，深公莫笑人。禺阳新有主，帝子久无春。瀑布无馀说，明霞亦是尘。何时捐物役，鸾鹤与为邻。
赠某上人·其四
作者：屈大均
朝代：清
体裁：五言律诗

少师殊不义，留恨在岩阿。吾道先名教，斯人且啸歌。晓将云气散，春使鸟声多。麋鹿饶甘草，分人亦太和。
赠某中涓
作者：屈大均
朝代：清

先朝蟒玉赐穿宫，亲见煤山血诏红。尝恨不同王内使，海棠枝上殉重瞳。不向西山陪玉匣，思来北塞引雕弓。何年始遂从军愿，无定河边作鬼雄。刀环何处贻都尉，马首当年逐冠军。无限关山行欲尽，晚来流落在三云。娘子营边杀气寒，朝朝围猎且为欢。酒酣射得南山鹿，妓女娇歌捧玉盘。
赠某中涓·其一
作者：屈大均
朝代：清
体裁：七言绝句

先朝蟒玉赐穿宫，亲见煤山血诏红。尝恨不同王内使，海棠枝上殉重瞳。
赠某中涓·其三
作者：屈大均
朝代：清
体裁：七言绝句

刀环何处贻都尉，马首当年逐冠军。无限关山行欲尽，晚来流落在三云。
赠某中涓·其二
作者：屈大均
朝代：清
体裁：七言绝句

不向西山陪玉匣，思来北塞引雕弓。何年始遂从军愿，无定河边作鬼雄。
赠某中涓·其四
作者：屈大均
朝代：清
体裁：七言绝句

娘子营边杀气寒，朝朝围猎且为欢。酒酣射得南山鹿，妓女娇歌捧玉盘。
赠某大司马
作者：屈大均
朝代：清

鸾皇止阿阁，鰋鲤出清川。夫子衮衣日，而多白屋贤。从容命词赋，顾盻生云烟。未忍罗浮去，徘徊玉麈前。一代持风雅，宗臣道自优。离骚多讽谏，比兴即春秋。空翠浮槎落，微茫淝水流。后生师典则，不向杜陵求。汉代才华合，西京乐府开。人传大司马，诗冠柏梁台。我有朱弦曲，思陈清庙来。楚声俄变乱，挟瑟待公裁。
赠某大司马·其一
作者：屈大均
朝代：清
体裁：五言律诗

鸾皇止阿阁，鰋鲤出清川。夫子衮衣日，而多白屋贤。从容命词赋，顾盻生云烟。未忍罗浮去，徘徊玉麈前。
赠某大司马·其三
作者：屈大均
朝代：清
体裁：五言律诗

汉代才华合，西京乐府开。人传大司马，诗冠柏梁台。我有朱弦曲，思陈清庙来。楚声俄变乱，挟瑟待公裁。
赠某大司马·其二
作者：屈大均
朝代：清
体裁：五言律诗

一代持风雅，宗臣道自优。离骚多讽谏，比兴即春秋。空翠浮槎落，微茫淝水流。后生师典则，不向杜陵求。
赠某广文
作者：屈大均
朝代：清
体裁：五言律诗

已谢师儒事，殷勤尚在公。东山棋局外，北海酒尊中。白发虽难老，黄芝亦养蒙。贤劳谁得似，日事尉佗宫。
赠某弁新婚
作者：屈大均
朝代：清

此日佳人宜换马，而君偏惹丽华来。燕裙赵带从军乐，不念闺中长绿苔。髯美偏宜红袖拂，身轻要共紫骝驰。早随公主持犀杖，莫使将军恋玉姿。
赠某弁新婚·其一
作者：屈大均
朝代：清
体裁：七言绝句

此日佳人宜换马，而君偏惹丽华来。燕裙赵带从军乐，不念闺中长绿苔。
赠某弁新婚·其二
作者：屈大均
朝代：清
体裁：七言绝句

髯美偏宜红袖拂，身轻要共紫骝驰。早随公主持犀杖，莫使将军恋玉姿。
赠某湖州
作者：屈大均
朝代：清
体裁：五言律诗

昔作菰城守，情同杜紫薇。女怜红泪湿，人得紫云归。江总前身是，扬州旧梦非。九贤堂上客，觞咏日依依。
赠某驾部生日
作者：屈大均
朝代：清
体裁：五言律诗

星使来扬越，翩翩汉节旄。寿樽蒲屑细，词笔藕花高。粟有东方朔，金无北郭骚。氤氲香荔子，持慰大夫劳。
赠查子
作者：屈大均
朝代：清
体裁：五言律诗

之子求佳丽，珠娘得小家。芙蓉春有子，茉莉夜开花。眉写山山翠，衣飘片片霞。载归勾越去，妒杀浣溪纱。
赠梁氏文姞
作者：屈大均
朝代：清
体裁：七言律诗

白头方得一鹓雏，卿笑生稊是老夫。人似东方频割肉，地当南海每胎珠。花香定酿君姑酒，月皎须投帝女壶。长恨妻宫居寡宿，中年已失两罗敷。
赠梦娃
作者：屈大均
朝代：清
体裁：七言绝句

人从西子始称娃，再见娃嬴美可怀。梦里苕华光照室，英雄事业堕裙钗。
赠楚客
作者：屈大均
朝代：清
体裁：五言律诗

声诗江汉始，莫谓楚无风。我祖离骚赋，人称小雅同。明珠贻下女，香草惠童蒙。之子荆南起，还将乐府工。
赠毗陵毛子
作者：屈大均
朝代：清

总角逢君日，羊城正卜居。心摧哀痛诏，泪洒治安书。仓卒贻兰草，飘零断鲤鱼。时闻骚些曲，沅上吊三闾。我爱吴音好，悠扬国士风。美人怀别鹤，清夜拂焦桐。月迥秋河失，花深镜水通。天风吹不散，一曲彩云中。客心如顾兔，长在月中生。只影赊春带，繁声恨宝筝。骅骝虚朔漠，蟋蟀满秋城。芜绝寻君梦，连宵到柳营。
赠毗陵毛子·其一
作者：屈大均
朝代：清
体裁：五言律诗

总角逢君日，羊城正卜居。心摧哀痛诏，泪洒治安书。仓卒贻兰草，飘零断鲤鱼。时闻骚些曲，沅上吊三闾。
赠毗陵毛子·其三
作者：屈大均
朝代：清
体裁：五言律诗

客心如顾兔，长在月中生。只影赊春带，繁声恨宝筝。骅骝虚朔漠，蟋蟀满秋城。芜绝寻君梦，连宵到柳营。
赠毗陵毛子·其二
作者：屈大均
朝代：清
体裁：五言律诗

我爱吴音好，悠扬国士风。美人怀别鹤，清夜拂焦桐。月迥秋河失，花深镜水通。天风吹不散，一曲彩云中。
赠水岩砚与韬荒
作者：屈大均
朝代：清
体裁：五言律诗

一片九渊质，摩娑真气蒸。端方山岳立，温润水云凝。洗涤防儿女，提携得友朋。赠君归著作，世世宝相承。
赠水师某总戎
作者：屈大均
朝代：清
体裁：七言律诗

将军南建海门牙，幕府东临若木花。白马潮来惊日月，天鸡声起乱云霞。三城带甲随秋戍，千里楼船奏暮笳。早晚行人返桑梓，沉香浦上托为家。
赠永安张明府
作者：屈大均
朝代：清

文采将军胄，知交踰十年。何期桑梓地，遂得令公贤。岂弟多新政，精微有内篇。讼庭閒坐啸，声入数峰烟。爱尔江名好，南琴与北琴。弦歌宜此地，雅颂有知音。鲍靓神仙事，文翁教化心。异时循吏传，名向汉京寻。
赠永安张明府·其一
作者：屈大均
朝代：清
体裁：五言律诗

文采将军胄，知交踰十年。何期桑梓地，遂得令公贤。岂弟多新政，精微有内篇。讼庭閒坐啸，声入数峰烟。
赠永安张明府·其二
作者：屈大均
朝代：清
体裁：五言律诗

爱尔江名好，南琴与北琴。弦歌宜此地，雅颂有知音。鲍靓神仙事，文翁教化心。异时循吏传，名向汉京寻。
赠汉阳罗生
作者：屈大均
朝代：清
体裁：七言律诗

白云红叶汉江湄，屈宋精灵应在兹。人似女巫多姣服，天生南楚好微辞。双吹玉笛招黄鹄，一变离骚作竹枝。神禹庙前波浩淼，系舟同读岳山碑。
赠汪子苕文
作者：屈大均
朝代：清

梁鸿慕游札，昔向姑苏台。岂意延陵子，今逢蓟北来。为君奏风雅，是日陈樽罍。曲半新声变，宫商待尔裁。君问罗浮里，仙灵事若何。须知蝴蝶大，更是梅花多。时有麻姑客，纷从翠羽过。峰峦胜庐岳，四百玉嵯峨。
赠汪子苕文·其一
作者：屈大均
朝代：清
体裁：五言律诗

梁鸿慕游札，昔向姑苏台。岂意延陵子，今逢蓟北来。为君奏风雅，是日陈樽罍。曲半新声变，宫商待尔裁。
赠汪子苕文·其二
作者：屈大均
朝代：清
体裁：五言律诗

君问罗浮里，仙灵事若何。须知蝴蝶大，更是梅花多。时有麻姑客，纷从翠羽过。峰峦胜庐岳，四百玉嵯峨。
赠汪少府
作者：屈大均
朝代：清
体裁：五言律诗

三年劳佐郡，每得接清芬。不欲石门水，何殊铜柱勋。仙人能有政，令子复飞文。千里趋庭日，英才莫不闻。
赠清霞子
作者：屈大均
朝代：清
体裁：古风

我昔游太华，亦上终南山。为寻仙人清霞子，那知乃在东湖间。本是紫髯一将军，家在贺兰临塞云。赫连台畔时游猎，花马池前成典坟。曾逐孙公大司马，血战黄巾郏城下。七日霖雨真可怜，三军粮绝泪频洒。潼关再战功垂成，天妒孙公使结缨。为忠只有乔参赞，作叛何多白总兵。清霞此时河南走，黄石兵书尝系肘。英雄且战且学仙，旷达一吟一饮酒。九圣微言久寂寥，神明幽赞暮还朝。王弼天人谈不倦，庄周蝴蝶梦相邀。东湖水自罗浮落，石室烧丹汝新作。要将鸡犬共冲云，莫使嫦娥先窃药。潘茂名、郁先生，千年象数相传授，后天之学汝尤精。至人变化无生死，一龙一蛇谁得似。曼倩何妨谑浪多，老聃不在虚无里。夏日荷花满湖绮，玉琴三弄鸳鸯起。我言素女即丹砂，君欲云英化为水。
赠潘丈汉生
作者：屈大均
朝代：清

汝父偕诸父，同胞四皓翁。一家长寿种，两代丈人风。荷蓧君能似，餐芝我亦同。衣冠相与伟，羽翼正无穷。野老能思汉，心悬建武年。长生待光复，大耋见曾玄。药得长桑秘，林多杏子鲜。乡园相接近，来往兴翩翩。
赠潘丈汉生·其一
作者：屈大均
朝代：清
体裁：五言律诗

汝父偕诸父，同胞四皓翁。一家长寿种，两代丈人风。荷蓧君能似，餐芝我亦同。衣冠相与伟，羽翼正无穷。
赠潘丈汉生·其二
作者：屈大均
朝代：清
体裁：五言律诗

野老能思汉，心悬建武年。长生待光复，大耋见曾玄。药得长桑秘，林多杏子鲜。乡园相接近，来往兴翩翩。
赠潘仲子新婚
作者：屈大均
朝代：清
体裁：七言律诗

绕膝芝兰尔父多，衣怜仲子舞婆娑。夫妻桃李酣春日，兄弟鸳鸯戏绿波。苜蓿盘香勤进馔，芙蓉阙近缓鸣珂。新开湖镜当门外，读罢相携影翠娥。
赠潘季子
作者：屈大均
朝代：清
体裁：五言律诗

谢家先幼凤，早已振家声。羽翼从炎海，翱翔上玉京。珠当明月吐，梅向小春荣。祖德西台旧，还高一代名。
赠王仲子新婚
作者：屈大均
朝代：清
体裁：五言律诗

爱尔辟疆园，相遇有绿尊。能文词伯子，好武卫家孙。旭日初鸣雁，夭桃正烂门。翩翩秦士会，佳咏述新昏。
赠王将军
作者：屈大均
朝代：清

父子天南两伏波，自娱不复有臣佗。三车礼乐师儒将，一代诗书让雅歌。武库横开临碧海，文昌高坐逼银河。康侯介福因王母，蕃庶从今锡马多。旧著龙山大猎篇，名高十八冠军年。诸侯兵法归公子，两世彤弓得象贤。仁孝已堪图汉阁，安閒自可定蛮天。卑躬况复求岩穴，飞兔行应受玉鞭。文谟武烈早非常，秀出琅琊大道王。双植金标为彩笔，七腰银艾到炎方。遗书雅欲传先哲，绝学还思启大荒。元凯春秋多羽翼，为予裁定使成章。
赠王将军·其一
作者：屈大均
朝代：清
体裁：七言律诗

父子天南两伏波，自娱不复有臣佗。三车礼乐师儒将，一代诗书让雅歌。武库横开临碧海，文昌高坐逼银河。康侯介福因王母，蕃庶从今锡马多。
赠王将军·其三
作者：屈大均
朝代：清
体裁：七言律诗

文谟武烈早非常，秀出琅琊大道王。双植金标为彩笔，七腰银艾到炎方。遗书雅欲传先哲，绝学还思启大荒。元凯春秋多羽翼，为予裁定使成章。
赠王将军·其二
作者：屈大均
朝代：清
体裁：七言律诗

旧著龙山大猎篇，名高十八冠军年。诸侯兵法归公子，两世彤弓得象贤。仁孝已堪图汉阁，安閒自可定蛮天。卑躬况复求岩穴，飞兔行应受玉鞭。
赠王山史
作者：屈大均
朝代：清
体裁：五言律诗

行草推王氏，鹅群更绝伦。君今传笔髓，不但作经神。老大犹唐物，风流已晋人。名家多父子，端可冠西秦。
赠王当涂
作者：屈大均
朝代：清
体裁：七言律诗

华下诸王我主人，使君家有岳莲春。神明肯作当涂令，文采思为太白邻。舄影飞归仙掌杳，琴声流出玉泉新。殷勤教化三年后，鸾鸟将同子弟亲。
赠王璞庵移居
作者：屈大均
朝代：清
体裁：七言律诗

移家偏爱凤凰台，楼对钟山紫翠开。天阙喜看牛首在，仙云愁别岱宗来。凭陵海岳惟长啸，羽翼春秋且玉杯。燕子矶南形势好，沙洲新抱石城回。
赠王生
作者：屈大均
朝代：清
体裁：五言律诗

世受能骑射，时来志定边。三千兵法客，十八冠军年。北是骅骝地，南非雕鹗天。看君绝尘去，及父紫金鞭。
赠王端州
作者：屈大均
朝代：清
体裁：七言律诗

专城自是古诸侯，露冕牂牁控上游。石室已多高士榻，崧台还有庾公楼。天寒翠羽沙边宿，日暖嘉鱼峡上浮。爱客壶觞情不浅，繇来太守最风流。
赠王给事
作者：屈大均
朝代：清

君家临大河，龙门仅数武。生长飞浮山，耕牧安瘠土。西河溯遗风，咏歌三百五。小序乃国史，得失于焉取。周南本根地，厥惟夏阳古。太姒窈窕姿，宫人所歌舞。洋洋雎鸠篇，房中以为祖。君诗兼风雅，哀乐有规矩。后妃与琴瑟，文王与钟鼓。文母墟墓存，再拜以依怙。合阳诗大宗，苏武开其始。西京十九篇，丽则同芳轨。文质何相宣，汉风此尽美。君如清庙瑟，唱叹得遗旨。太音在朱弦，神明所张弛。五言变风雅，乐府亦驱使。河华气所生，子卿共乡里。元精得太素，刚厉岳灵似。神胡一赑屃，洪流为披靡。手荡龙门开，二山忽分峙。太华以四方，削成苦如砥。君从白帝求，混茫得斯理。读书芝阳山，子长祠在侧。土高风淳朴，大文以为则。灏气接周秦，含弘复金德。治水临沱潜，七年蠲寝食。忧旱索鬼神，五行哀失职。奉圭祀孔虔，孳孳以稼穑。汉江与争命，蛟龙戢其翼。身为淇园楗，决口于焉塞。上帝悯精诚，胼胝为沟洫。微官免为鱼，成功告禹稷。平生河渠书，至此得尽力。治行以循良，厥为天下最。徵拜居黄门，直言无内外。奉使日南来，咨询惟利害。执辔当市门，殷勤驻旌旆。求贤得彼姝，片言若龟贝。下问何温恭，小心事耆艾。好学以无倦，所书溢鞶带。富有非文章，日新乃光大。持节还承明，喉舌帝所赖。北斗一斟酌，元气以滂沛。
赠王给事·其一
作者：屈大均
朝代：清
体裁：古风

君家临大河，龙门仅数武。生长飞浮山，耕牧安瘠土。西河溯遗风，咏歌三百五。小序乃国史，得失于焉取。周南本根地，厥惟夏阳古。太姒窈窕姿，宫人所歌舞。洋洋雎鸠篇，房中以为祖。君诗兼风雅，哀乐有规矩。后妃与琴瑟，文王与钟鼓。文母墟墓存，再拜以依怙。
赠王给事·其三
作者：屈大均
朝代：清
体裁：古风

读书芝阳山，子长祠在侧。土高风淳朴，大文以为则。灏气接周秦，含弘复金德。治水临沱潜，七年蠲寝食。忧旱索鬼神，五行哀失职。奉圭祀孔虔，孳孳以稼穑。汉江与争命，蛟龙戢其翼。身为淇园楗，决口于焉塞。上帝悯精诚，胼胝为沟洫。微官免为鱼，成功告禹稷。平生河渠书，至此得尽力。
赠王给事·其二
作者：屈大均
朝代：清
体裁：古风

合阳诗大宗，苏武开其始。西京十九篇，丽则同芳轨。文质何相宣，汉风此尽美。君如清庙瑟，唱叹得遗旨。太音在朱弦，神明所张弛。五言变风雅，乐府亦驱使。河华气所生，子卿共乡里。元精得太素，刚厉岳灵似。神胡一赑屃，洪流为披靡。手荡龙门开，二山忽分峙。太华以四方，削成苦如砥。君从白帝求，混茫得斯理。
赠王给事·其四
作者：屈大均
朝代：清
体裁：古风

治行以循良，厥为天下最。徵拜居黄门，直言无内外。奉使日南来，咨询惟利害。执辔当市门，殷勤驻旌旆。求贤得彼姝，片言若龟贝。下问何温恭，小心事耆艾。好学以无倦，所书溢鞶带。富有非文章，日新乃光大。持节还承明，喉舌帝所赖。北斗一斟酌，元气以滂沛。
赠田子约生时在雁平备兵幕中
作者：屈大均
朝代：清
体裁：五言律诗

天险瓴堪建，关高雁不过。股肱忧汉帝，节钺仗廉颇。幕府贤才大，军储计划多。边花初破雪，香泛玉壶波。
赠电白令
作者：屈大均
朝代：清
体裁：七言律诗

使君慷慨奋秦声，欲继空同一代名。花县不嫌神电小，炎天偏有玉壶清。人飞国士无双誉，家住朝那第一城。他日夔龙多事业，更令珠海尽销兵。
赠画者张丈
作者：屈大均
朝代：清

丹青不觉老成翁，尺素长吹大漠风。十万骅骝驱笔下，人间谁似画师雄。曹霸丹青号作家，秋鹰一一起风沙。老来鞍马尤神妙，一扫横飞狮子花。万里风沙一紫骝，笔端飞出玉门秋。祗应燕颔人骑得，西取天山到海头。黄毛鹞子海东青，尽作愁胡上素屏。画手不知秋眼疾，持来惊落白鹇翎。毫端日日出奇毛，飞落云霄未肯高。爱向林塘惊翡翠，锦鞲不上武陵豪。自合胭脂染紫骝，无声已作一天秋。沙边久立期飞将，榆柳阴阴卸络头。
赠画者张丈·其一
作者：屈大均
朝代：清
体裁：七言绝句

丹青不觉老成翁，尺素长吹大漠风。十万骅骝驱笔下，人间谁似画师雄。
赠画者张丈·其三
作者：屈大均
朝代：清
体裁：七言绝句

万里风沙一紫骝，笔端飞出玉门秋。祗应燕颔人骑得，西取天山到海头。
赠画者张丈·其二
作者：屈大均
朝代：清
体裁：七言绝句

曹霸丹青号作家，秋鹰一一起风沙。老来鞍马尤神妙，一扫横飞狮子花。
赠画者张丈·其五
作者：屈大均
朝代：清
体裁：七言绝句

毫端日日出奇毛，飞落云霄未肯高。爱向林塘惊翡翠，锦鞲不上武陵豪。
赠画者张丈·其六
作者：屈大均
朝代：清
体裁：七言绝句

自合胭脂染紫骝，无声已作一天秋。沙边久立期飞将，榆柳阴阴卸络头。
赠画者张丈·其四
作者：屈大均
朝代：清
体裁：七言绝句

黄毛鹞子海东青，尽作愁胡上素屏。画手不知秋眼疾，持来惊落白鹇翎。
赠番禺明府
作者：屈大均
朝代：清
体裁：七言律诗

罗浮西麓是番禺，山势双蟠接海珠。仙令至今来葛氏，人家自昔在兰湖。持将瀑布为膏泽，更有离支入画图。重与炎洲添胜迹，沉香不使浦中无。
赠盛南樵卖药
作者：屈大均
朝代：清

自古仙人多卖药，风流我最慕安期。今君莫使秦皇得，烟雾苍苍信所之。年来高士半韩康，卖药萧然大道旁。我昔先人遗素问，殷勤赠尔及丹方。吾家药市近罗浮，此去还为采药游。欲补神农旧本草，期君共对白云秋。
赠盛南樵卖药·其一
作者：屈大均
朝代：清
体裁：七言绝句

自古仙人多卖药，风流我最慕安期。今君莫使秦皇得，烟雾苍苍信所之。
赠盛南樵卖药·其三
作者：屈大均
朝代：清
体裁：七言绝句

吾家药市近罗浮，此去还为采药游。欲补神农旧本草，期君共对白云秋。
赠盛南樵卖药·其二
作者：屈大均
朝代：清
体裁：七言绝句

年来高士半韩康，卖药萧然大道旁。我昔先人遗素问，殷勤赠尔及丹方。
赠相士万君
作者：屈大均
朝代：清

相人唐举在，言我必期颐。鸿鹄将横绝，熊罴更得时。君虽游戏语，自可帝王师。待到杖朝曰，来看鸾鹤姿。但得长华发，吾生已有馀。武公思好学，伏胜欲传书。枯瘁非衰甚，清高每晏如。君言遇九十，应更惜居诸。
赠相士万君·其一
作者：屈大均
朝代：清
体裁：五言律诗

相人唐举在，言我必期颐。鸿鹄将横绝，熊罴更得时。君虽游戏语，自可帝王师。待到杖朝曰，来看鸾鹤姿。
赠相士万君·其二
作者：屈大均
朝代：清
体裁：五言律诗

但得长华发，吾生已有馀。武公思好学，伏胜欲传书。枯瘁非衰甚，清高每晏如。君言遇九十，应更惜居诸。
赠祁七奕仪水岩砚
作者：屈大均
朝代：清
体裁：五言律诗

辛苦羚羊峡，东西割紫云。青花因水见，白叶与天分。沐浴乘佳日，精华得大文。裁成风字好，珍重一贻君。
赠秦尊师
作者：屈大均
朝代：清
体裁：五言律诗

四明开日户，霞向赤城分。故国无芳草，斯人竟白云。春居桐柏观，夜过武夷君。莫漫发长啸，恐惊鸾鹤群。
赠程葛川
作者：屈大均
朝代：清

相见此邗沟，依依紫绮裘。江山才子国，花草美人秋。把酒当明月，听歌在玉勾。多情如杜牧，欲向竹西留。竹下佳人席，花中长者车。尊罍频至夜，歌吹欲愁予。词赋宜青岁，韬钤有素书。古来双孺子，于尔意何如。
赠程葛川·其一
作者：屈大均
朝代：清
体裁：五言律诗

相见此邗沟，依依紫绮裘。江山才子国，花草美人秋。把酒当明月，听歌在玉勾。多情如杜牧，欲向竹西留。
赠程葛川·其二
作者：屈大均
朝代：清
体裁：五言律诗

竹下佳人席，花中长者车。尊罍频至夜，歌吹欲愁予。词赋宜青岁，韬钤有素书。古来双孺子，于尔意何如。
赠缪天自
作者：屈大均
朝代：清
体裁：五言律诗

朝飞野田雉，耿介绝无群。白首谁知己，青山独有君。披裘惊季札，请组羡终军。壮志应难就，相将入海云。
赠罗颢甫五十又一生日
作者：屈大均
朝代：清

我友交相敬，殷勤五十前。方过知命日，未尽慕亲年。大小经都授，春秋义更笺。石渠诸博士，家学首韦贤。五十初游学，荀卿汝勿忧。老师三祭酒，弟子一浮丘。小序持风雅，微言接倡酬。汉儒师友好，将子溯源流。寡过惭蘧瑗，行年五十馀。精微惟学易，老大欲抛书。健未家庭杖，贫应市井居。无成吾著述，祗恨费居诸。白头同有母，奉养愧罗威。谋食身难隐，居贫志易违。和柔春草似，皎洁白华非。爱日心无极，朝阳露莫晞。
赠罗颢甫五十又一生日·其一
作者：屈大均
朝代：清
体裁：五言律诗

我友交相敬，殷勤五十前。方过知命日，未尽慕亲年。大小经都授，春秋义更笺。石渠诸博士，家学首韦贤。
赠罗颢甫五十又一生日·其三
作者：屈大均
朝代：清
体裁：五言律诗

寡过惭蘧瑗，行年五十馀。精微惟学易，老大欲抛书。健未家庭杖，贫应市井居。无成吾著述，祗恨费居诸。
赠罗颢甫五十又一生日·其二
作者：屈大均
朝代：清
体裁：五言律诗

五十初游学，荀卿汝勿忧。老师三祭酒，弟子一浮丘。小序持风雅，微言接倡酬。汉儒师友好，将子溯源流。
赠罗颢甫五十又一生日·其四
作者：屈大均
朝代：清
体裁：五言律诗

白头同有母，奉养愧罗威。谋食身难隐，居贫志易违。和柔春草似，皎洁白华非。爱日心无极，朝阳露莫晞。
赠茅天石
作者：屈大均
朝代：清
体裁：五言律诗

苕霅溪边客，丹青世所无。以予为屈子，因作远游图。旧业馀天目，新诗满太湖。繇来名下士，多半在菰芦。
赠蔡平叔姻家
作者：屈大均
朝代：清
体裁：七言律诗

君年三十频生子，已有公沙第五龙。珠母飞来从合浦，鹓雏生处是南禺。西山文献传先代，白市簪缨展大宗。前辈诗成东莞集，如公著述更从容。
赠蔬隐丈兼为其七十又一寿
作者：屈大均
朝代：清
体裁：五言律诗

桔槔无不可，久息丈人机。窥菜应多暇，持蔬亦自肥。酒香难白发，花老尚红衣。百岁寻常事，看君两古稀。
赠袁锡泉
作者：屈大均
朝代：清

不用仙人绿玉筇，朱明门户水重重。因君识得香溪路，舟入罗浮四百峰。三日仙源路不穷，冲虚观口系孤篷。自来渔父无寻处，曲曲千岩万壑中。棹入芙蓉路尽迷，虚传七十二长溪。君非五色仙禽引，定是双鬟玉女携。罗阳一水从丫髻，云母双溪自凤冈。此道香溪百馀里，山灵为尔辟鸿荒。太白当年旌九子，翁山今日命香溪。君今名与香溪著，莫惜罗浮白首栖。
赠袁锡泉·其一
作者：屈大均
朝代：清
体裁：七言绝句

不用仙人绿玉筇，朱明门户水重重。因君识得香溪路，舟入罗浮四百峰。
赠袁锡泉·其三
作者：屈大均
朝代：清
体裁：七言绝句

棹入芙蓉路尽迷，虚传七十二长溪。君非五色仙禽引，定是双鬟玉女携。
赠袁锡泉·其二
作者：屈大均
朝代：清
体裁：七言绝句

三日仙源路不穷，冲虚观口系孤篷。自来渔父无寻处，曲曲千岩万壑中。
赠袁锡泉·其五
作者：屈大均
朝代：清
体裁：七言绝句

太白当年旌九子，翁山今日命香溪。君今名与香溪著，莫惜罗浮白首栖。
赠袁锡泉·其四
作者：屈大均
朝代：清
体裁：七言绝句

罗阳一水从丫髻，云母双溪自凤冈。此道香溪百馀里，山灵为尔辟鸿荒。
赠诸氏兄弟
作者：屈大均
朝代：清
体裁：古风

朝登雁门望，杀气从西来。在天为黄云，在地为黄埃。吁嗟我游子，悲秋行徘徊。披发而吹箫，闻声令子哀。子情如醇酒，日酌我金罍。子诗温且润，日馈我琼瑰。弟兄相宴尔，携手临高台。猗猗合欢竹，枝叶交山隈。愿言靡离别，千秋慰我怀。
赠谭天水
作者：屈大均
朝代：清

谭子丹青妙，尤工写宓妃。凌波纨扇出，拾羽玉屏飞。昔诵陈王赋，尝嗟丽色希。兹焉图画里，日日对容辉。尔得惊鸾势，飞毫作隶书。风云起纤指，妖冶把轻裾。鲁酒花相映，齐纨雪不如。兴酣追草圣，日与世情疏。
赠谭天水·其一
作者：屈大均
朝代：清
体裁：五言律诗

谭子丹青妙，尤工写宓妃。凌波纨扇出，拾羽玉屏飞。昔诵陈王赋，尝嗟丽色希。兹焉图画里，日日对容辉。
赠谭天水·其二
作者：屈大均
朝代：清
体裁：五言律诗

尔得惊鸾势，飞毫作隶书。风云起纤指，妖冶把轻裾。鲁酒花相映，齐纨雪不如。兴酣追草圣，日与世情疏。
赠谭子
作者：屈大均
朝代：清
体裁：五言律诗

槜李多吾友，辞章世所希。今君凤池上，文采更元晖。我爱澄江练，来攀青锁闱。亲劳折红药，高咏送将归。
赠远
作者：屈大均
朝代：清
体裁：古风

美人如花飞，玉佩冰绡衣。长风吹欲堕，揽带前相持。问子游何处，笑含碧云姿。言我华阳来，将从勾曲栖。麻姑久相待，去去与我辞。语卿且莫辞，我有芙蓉池。鸳鸯戏碧叶，翡翠巢金枝。愿将天上月，长照双蛾眉。
赠邳州季生
作者：屈大均
朝代：清
体裁：古风

中原何汹汹，英雄日棋跱。香饵引泉鱼，重币购壮士。嗟君勇绝伦，昆吾犹未试。入猷而出铃，中道伤捐弃。侥倖成功名，王侯久丧耻。盗蹠脍人肝，仲尼不敢视。悲哉圣人才，甲兵成虚器。游鱼脱深渊，飞鸿戾天际。贫贱聊娱怀，敦我箕山志。
赠邵湛生
作者：屈大均
朝代：清
体裁：七言律诗

欢友相将此下帏，童蒙争拾杜兰归。楚人风雅多渔父，汉代春秋在白衣。东越暂为南越客，白鹇终逐黑鹇飞。秋光万里邀同赏，坐久天河影渐微。
赠郑儋州愚公
作者：屈大均
朝代：清
体裁：五言律诗

自罢儋州守，归来食苦贫。生黎多化汝，熟结少贻人。词赋留玄国，江湖友白民。补官应有日，且醉荔支春。
赠郑山人入匡庐
作者：屈大均
朝代：清
体裁：七言律诗

九叠云屏一玉筇，天风吹汝上芙蓉。三梁几处成三石，五老何年化五峰。雨势将残犹落叶，泉声不断亦闻钟。湖光尽入含鄱口，月出偏宜紫翠重。
赠郑谷口
作者：屈大均
朝代：清
体裁：五言律诗

书家称汉隶，最首石经碑。谷口今谁及，中郎是所师。惊鸾皆有势，折铁更多姿。瘦硬元真法，唐人已不知。
赠郓城周子
作者：屈大均
朝代：清
体裁：五言律诗

有美高鱼客，应从德行求。先贤依冉子，故里在盘沟。五字吟长日，三山写素秋。江南风景好，更欲一春留。
赠郭皋旭
作者：屈大均
朝代：清

之子当湖彦，风流亦可宗。豪雄似翁伯，博雅比弘农。来作花田乐，归期锦石封。大才应晚达，冠剑且雍容。双瞳犹点漆，五十学书年。老觉黄金贵，愁令彩笔妍。浮家因范蠡，破产为韩嫣。携手高凉路，相将咏甫田。少小持胎素，行将服海霞。心珠同皎月，意蕊即丹砂。合浦探鲛室，罗浮御凤车。多情如陆贾，爱杀素馨花。鹧鸪元越客，茉莉是蛮花。南翥聊同妾，西飞莫忆家。蚌生珠子树，龙织海人纱。自可成豪富，无令金谷誇。涨海精华盛，真人沐浴多。命须红粉绩，吟奈白头何。素女师宜早，清琴曲贵和。凤毛行冉冉，宜子是交娥。我似青黄橘，须君羽翼来。蝶生元凤子，螺长即珠胎。瘴海多珍物，炎天少异才。无人知宝惜，零落委蒿莱。知音君最善，不负此朱弦。鸾羽吾方铩，蛾眉世不怜。云炉吸丹气，玉液漱飞泉。虎豹姿如此，那堪便学仙。与君结交早，不忘久要言。道以文章重，情将骨肉敦。天心归草莽，世事在丘园。何以蠲忧疾，兰房更树萱。
赠郭皋旭·其一
作者：屈大均
朝代：清
体裁：五言律诗

之子当湖彦，风流亦可宗。豪雄似翁伯，博雅比弘农。来作花田乐，归期锦石封。大才应晚达，冠剑且雍容。
赠郭皋旭·其七
作者：屈大均
朝代：清
体裁：五言律诗

知音君最善，不负此朱弦。鸾羽吾方铩，蛾眉世不怜。云炉吸丹气，玉液漱飞泉。虎豹姿如此，那堪便学仙。
赠郭皋旭·其三
作者：屈大均
朝代：清
体裁：五言律诗

少小持胎素，行将服海霞。心珠同皎月，意蕊即丹砂。合浦探鲛室，罗浮御凤车。多情如陆贾，爱杀素馨花。
赠郭皋旭·其二
作者：屈大均
朝代：清
体裁：五言律诗

双瞳犹点漆，五十学书年。老觉黄金贵，愁令彩笔妍。浮家因范蠡，破产为韩嫣。携手高凉路，相将咏甫田。
赠郭皋旭·其五
作者：屈大均
朝代：清
体裁：五言律诗

涨海精华盛，真人沐浴多。命须红粉绩，吟奈白头何。素女师宜早，清琴曲贵和。凤毛行冉冉，宜子是交娥。
赠郭皋旭·其八
作者：屈大均
朝代：清
体裁：五言律诗

与君结交早，不忘久要言。道以文章重，情将骨肉敦。天心归草莽，世事在丘园。何以蠲忧疾，兰房更树萱。
赠郭皋旭·其六
作者：屈大均
朝代：清
体裁：五言律诗

我似青黄橘，须君羽翼来。蝶生元凤子，螺长即珠胎。瘴海多珍物，炎天少异才。无人知宝惜，零落委蒿莱。
赠郭皋旭·其四
作者：屈大均
朝代：清
体裁：五言律诗

鹧鸪元越客，茉莉是蛮花。南翥聊同妾，西飞莫忆家。蚌生珠子树，龙织海人纱。自可成豪富，无令金谷誇。
赠金磬北
作者：屈大均
朝代：清

隶书师郑叟，惊绝已知名。求写无缣素，飞毫忆老成。一生耽墨妙，三体未研精。谷口能模楷，从君至旧京。白发汤高逸，书家亦一人。鸠兹称二篆，虿尾更三真。以我师心拙，多君得法新。归时烦致语，名迹寄来频。白首思乘暇，临池学伯英。法书研玩少，真迹梦魂倾。师有江东友，人知汉隶名。秘传须口授，汤郑总关情。
赠金磬北·其一
作者：屈大均
朝代：清
体裁：五言律诗

隶书师郑叟，惊绝已知名。求写无缣素，飞毫忆老成。一生耽墨妙，三体未研精。谷口能模楷，从君至旧京。
赠金磬北·其三
作者：屈大均
朝代：清
体裁：五言律诗

白首思乘暇，临池学伯英。法书研玩少，真迹梦魂倾。师有江东友，人知汉隶名。秘传须口授，汤郑总关情。
赠金磬北·其二
作者：屈大均
朝代：清
体裁：五言律诗

白发汤高逸，书家亦一人。鸠兹称二篆，虿尾更三真。以我师心拙，多君得法新。归时烦致语，名迹寄来频。
赠金陵李子
作者：屈大均
朝代：清

先帝无双士，熊罴勇擅场。时穷能绕指，天巧必穿杨。栖托仙坛近，游盘御苑长。兽肥春草短，为母猎无荒。国初传尔祖，采石建奇勋。方略高堂授，威名大将分。虎头今有种，凤臆旧空群。他日交河战，还期再冠军。凤冠加四翅，帝钖太夫人。教子仁为将，从龙智绝伦。慈孙宜继志，大孝在扬亲。莫使王陵母，卖声奕世湮。三北嗟曹沫，偷生为母慈。精勤黄石术，隐忍战争时。友谊河梁见，天心草莽知。金陵形胜国，叹我卜居迟。
赠金陵李子·其一
作者：屈大均
朝代：清
体裁：五言律诗

先帝无双士，熊罴勇擅场。时穷能绕指，天巧必穿杨。栖托仙坛近，游盘御苑长。兽肥春草短，为母猎无荒。
赠金陵李子·其三
作者：屈大均
朝代：清

凤冠加四翅，帝钖太夫人。教子仁为将，从龙智绝伦。慈孙宜继志，大孝在扬亲。莫使王陵母，卖声奕世湮。
赠金陵李子·其三
作者：屈大均
朝代：清
体裁：五言律诗

凤冠加四翅，帝锡太夫人。教子仁为将，从龙智绝伦。慈孙宜继志，大孝在扬亲。莫使王陵母，卖声奕世湮。
赠金陵李子·其二
作者：屈大均
朝代：清
体裁：五言律诗

国初传尔祖，采石建奇勋。方略高堂授，威名大将分。虎头今有种，凤臆旧空群。他日交河战，还期再冠军。
赠金陵李子·其四
作者：屈大均
朝代：清
体裁：五言律诗

三北嗟曹沫，偷生为母慈。精勤黄石术，隐忍战争时。友谊河梁见，天心草莽知。金陵形胜国，叹我卜居迟。
赠金陵某子
作者：屈大均
朝代：清
体裁：五言律诗

人是六朝馀，秦淮水际居。能为南越客，定著大中书。作赋无吾党，为邻必太初。逍遥无不可，门有巨溟鱼。
赠金陵歌者
作者：屈大均
朝代：清
体裁：七言绝句

筝琶近得教坊师，尽学金元杂剧词。小唱最嫌时曲贱，此音惟有顿仁知。
赠钱唐赵上舍
作者：屈大均
朝代：清
体裁：五言律诗

天南惟翡翠，最解媚兰苕。相见如初日，相随似暮潮。才华武林客，光采紫宸朝。饥渴须琼树，承君玉佩要。
赠钱郎饮酒
作者：屈大均
朝代：清

钱郎能饮酒，自谓酒星辰。沉湎非无故，佯狂未有人。陶公馀醉石，纪叟有烧春。我亦能荒晏，相将漉葛巾。今代谁名饮，韬精在竹林。君从中圣外，定得古人心。酒是离支好，杯惟鹦鹉深。炎洲须久客，醉作越人吟。
赠钱郎饮酒·其一
作者：屈大均
朝代：清
体裁：五言律诗

钱郎能饮酒，自谓酒星辰。沉湎非无故，佯狂未有人。陶公馀醉石，纪叟有烧春。我亦能荒晏，相将漉葛巾。
赠钱郎饮酒·其二
作者：屈大均
朝代：清
体裁：五言律诗

今代谁名饮，韬精在竹林。君从中圣外，定得古人心。酒是离支好，杯惟鹦鹉深。炎洲须久客，醉作越人吟。
赠长安田十五
作者：屈大均
朝代：清
体裁：五言绝句

珠斗城边客，诗才丽绝伦。同心梅与李，共作上林春。
赠阳春令
作者：屈大均
朝代：清
体裁：古风

达人志济物，而不卑一邑。春州古瘴乡，膏泽乃先及。王孙学道姿，手尝圭璋执。赋诗多土风，声教有篇什。美刺何温柔，如春无不入。讼庭无人时，群山相拱揖。为养若寒泉，人人得自汲。空桐有岩穴，风云互嘘噏。阴为石乳凝，阳作天柱立。我昔攀诸峰，猿狖颇相习。图经撰未成，幽怪多捃拾。君于簿书馀，新志已在笈。声色虽可娱，神明期厚集。交广有春秋，乘时更补缉。
赠陆氏及其从子
作者：屈大均
朝代：清
体裁：古风

凄凄天上星，与我俱沉冥。匏瓜常自系，河鼓难为声。吁嗟尔知己，相欢如平生。阮公赋咏怀，携手八荒行。洋洋会风雅，从子与齐称。昔焉冯大河，今焉履薄冰。妖姬自可求，渔父谁能名。
赠陆舍人
作者：屈大均
朝代：清
体裁：五言律诗

翡翠巢青琐，梧桐拂禁林。朝裁紫泥诏，夕弄素琴音。往在当湖曲，相思春水深。露华零蔓草，邂逅慰中心。
赠陈二游
作者：屈大均
朝代：清
体裁：七言律诗

白首三才象数中，精微应与古人通。五星未可传张耳，十日行当射有穷。野渡微茫春没水，山楼彩翠晚含风。殷勤喜有钩玄客，相对南朝古寺中。
赠陈十一
作者：屈大均
朝代：清

金瓶连素绠，百尺汲寒浆。清泠涤尘垢，何减流霞觞。城南新赐第，贵盛如金张。昔作骑都尉，今封右校王。胭脂骄塞马，芍药艳吴娼。汉恩岂独薄，天道终有常。吾子抱忠信，诚为百鍊刚。沙头且射虎，飒飒凌风霜。茹荼甘若荠，慷慨荆蛮地。猛虎不忍射，爱彼爪牙利。筑台南岳阳，丹火流扶桑。仙人多剑侠，起舞佐霞觞。填填丰隆鼓，咽咽右英簧。双龙绕指柔，俄为掣电光。惊风逐千里，澥水群飞扬。划然君一啸，为乐何洋洋。我亦白猿俦，相逢聊翱翔。
赠陈十一·其一
作者：屈大均
朝代：清
体裁：古风

金瓶连素绠，百尺汲寒浆。清泠涤尘垢，何减流霞觞。城南新赐第，贵盛如金张。昔作骑都尉，今封右校王。胭脂骄塞马，芍药艳吴娼。汉恩岂独薄，天道终有常。吾子抱忠信，诚为百鍊刚。沙头且射虎，飒飒凌风霜。
赠陈十一·其二
作者：屈大均
朝代：清
体裁：古风

茹荼甘若荠，慷慨荆蛮地。猛虎不忍射，爱彼爪牙利。筑台南岳阳，丹火流扶桑。仙人多剑侠，起舞佐霞觞。填填丰隆鼓，咽咽右英簧。双龙绕指柔，俄为掣电光。惊风逐千里，澥水群飞扬。划然君一啸，为乐何洋洋。我亦白猿俦，相逢聊翱翔。
赠陈子新婚
作者：屈大均
朝代：清
体裁：五言律诗

秦嘉美才藻，昔赋述婚诗。今子绸缪夕，能无伉俪辞。月明邀笛步，花发合欢枝。凫雁为卿弋，翱翔昧旦时。
赠陈山人
作者：屈大均
朝代：清
体裁：五言律诗

四圣精微得，知君术绝伦。严遵非日者，管辖是天人。学易吾多过，加年汝益神。相逢先问寿，可及杖朝辰。
赠陈药长
作者：屈大均
朝代：清
体裁：古风

神仙中人谁不羡，羡子朱衣方拭面。点漆凝脂是右军，瑶林玉树如王衍。日日弹棋用拂巾，时时作草多团扇。新诗更播宝安城，前辈风流不敢轻。太白最能歌进酒，张衡还解赋同声。我过每谈风雅旨，三闾婉顺真君子。谁道离骚乃变风，可怜忠原心无己。遗音千载有君知，日日弦歌是楚辞。为言乃祖多忠愤，苍梧昔逐翠华迟。事去捐躯沉桂水，愁来作赋续湘累。大节表扬犹未得，求予作传传京国。每闻人诵怀沙篇，感念先臣泪沾臆。今朝娶妇思承宗，敬尔威仪玉帛从。婿如葛勃应无恨，女得陈丰复有容。纱扇披时惊似月，香车乘处喜如龙。为君敬进新婚箴，性情之际难处心。令祖争光同日月，慈孙继志在高深。燕婉定知长不惑，忠贞自此世相寻。
赠雪公
作者：屈大均
朝代：清
体裁：五言绝句

落落罗浮松，皎皎耶溪月。将月挂松端，清辉两寥泬。
赠颍川刘子
作者：屈大均
朝代：清

还如山吏部，幽赏竹林风。宾客谁名饮，平生一阮公。惟予继光禄，作咏及安丰。亦自能荒宴，相逢樽酒空。陈思白马篇，游侠写当年。王霸今如此，神仙亦偶然。虎头矜墨妙，龙性养朱弦。官舍风吹竹，清凉似百泉。
赠颍川刘子·其一
作者：屈大均
朝代：清
体裁：五言律诗

还如山吏部，幽赏竹林风。宾客谁名饮，平生一阮公。惟予继光禄，作咏及安丰。亦自能荒宴，相逢樽酒空。
赠颍川刘子·其二
作者：屈大均
朝代：清
体裁：五言律诗

陈思白马篇，游侠写当年。王霸今如此，神仙亦偶然。虎头矜墨妙，龙性养朱弦。官舍风吹竹，清凉似百泉。
赠颜君
作者：屈大均
朝代：清
体裁：古风

复圣之子孙，大宗在曲阜。峨峨司勋郎，与我知交久。曩者游西秦，声诗相可否。黄河石华鱼，华阴槐曲酒。风俗爱宗周，酣歌亦击缶。洋洋风雅篇，正变无不有。夫子昔删诗，先师尝左右。三百所弦歌，琴声满窗牖。龟山与猗兰，二操亦在手。子孙被流风，德性尝敦厚。世为鲁大夫，文献十而九。宗器多圭璋，孔氏称甥舅。光禄善五言，人诵秋胡妇。遗响在黄门，一赋如琼玖。司勋正始声，比兴无其偶。赋诗存讽谏，美刺绝不苟。君也为哲兄，埙篪如一口。陋巷有神灵，文章作渊薮。分支去温陵，礼乐遥遵守。闽海接泗沂，先学相师授。公本济世才，辉映桃陵后。为政历朔南，声教先孝友。含吐黄钟音，中和以自寿。复圣乃春生，一阳为物母。以配复初爻，龙潜未见首。元气在素王，司徒能多取。公也益含弘，光大庶无负。
赠香东
作者：屈大均
朝代：清

宣炉东畔暮还朝，一气窗间拂绛绡。生熟水沉怜血格，阴阳火活恐烟焦。莞中虽是香农女，江畔难将玉佩要。得侍维摩真大幸，一生心字佛前烧。丝藤五色作薰笼，日焙春衣废女工。熟结浣将茶小暖，香魂煎取火微红。花开莫使双烟近，鹤降须教一缕通。收拾馀芬归两翅，檐间么凤与卿同。生长香田是马冈，时时作得女儿香。盛来小盒琼瑶似，染得空林兰蕙芳。酷烈不言油速好，清甜每觉铁斑良。黄沉日食知多少，吐气氤氲满画堂。镇日盈盈棐几边，裙裾出入有馀烟。含辞已似黄馨吐，取气还将黑润煎。作配文人非艳福，托胎香国本真仙。心花意蕊开须早，證取圆通鼻观禅。才名偏得凤凰心，肯即双双果玉琴。青鸟使来王母国，绿衣人出女香林。袖中玉斗羊脂滑，床上铜垆翠色深。暇日每将黄熟拣，珠兰薰晒比兼金。绿珠自昔生南越，碧玉繇来出小家。典却宝书为玉帛，迎来香室作烟霞。青丝覆额如云短，翠晕拖眉半月斜。十五有馀弦未下，冰轮一倍吐精华。为情颠倒破瓜初，冰雪兰汤出浴馀。子蕊半开红豆蔻，娥光初吐玉蟾蜍。妆成不许薰香坐，绣罢频教执管书。大小乳炉时拂拭，心香吞吐病全除。花朝令日遣车迎，画扇开时似月明。花向佳人分巧笑，莺因公子弄春声。旧抄香乘文多误，新写琴心曲未成。几席东西双玉立，鸳鸯折杀马长卿。
赠香东·其一
作者：屈大均
朝代：清
体裁：七言律诗

宣炉东畔暮还朝，一气窗间拂绛绡。生熟水沉怜血格，阴阳火活恐烟焦。莞中虽是香农女，江畔难将玉佩要。得侍维摩真大幸，一生心字佛前烧。
赠香东·其七
作者：屈大均
朝代：清
体裁：七言律诗

为情颠倒破瓜初，冰雪兰汤出浴馀。子蕊半开红豆蔻，娥光初吐玉蟾蜍。妆成不许薰香坐，绣罢频教执管书。大小乳炉时拂拭，心香吞吐病全除。
赠香东·其三
作者：屈大均
朝代：清
体裁：七言律诗

生长香田是马冈，时时作得女儿香。盛来小盒琼瑶似，染得空林兰蕙芳。酷烈不言油速好，清甜每觉铁斑良。黄沉日食知多少，吐气氤氲满画堂。
赠香东·其二
作者：屈大均
朝代：清
体裁：七言律诗

丝藤五色作薰笼，日焙春衣废女工。熟结浣将茶小暖，香魂煎取火微红。花开莫使双烟近，鹤降须教一缕通。收拾馀芬归两翅，檐间么凤与卿同。
赠香东·其五
作者：屈大均
朝代：清
体裁：七言律诗

才名偏得凤凰心，肯即双双果玉琴。青鸟使来王母国，绿衣人出女香林。袖中玉斗羊脂滑，床上铜垆翠色深。暇日每将黄熟拣，珠兰薰晒比兼金。
赠香东·其八
作者：屈大均
朝代：清
体裁：七言律诗

花朝令日遣车迎，画扇开时似月明。花向佳人分巧笑，莺因公子弄春声。旧抄香乘文多误，新写琴心曲未成。几席东西双玉立，鸳鸯折杀马长卿。
赠香东·其六
作者：屈大均
朝代：清
体裁：七言律诗

绿珠自昔生南越，碧玉繇来出小家。典却宝书为玉帛，迎来香室作烟霞。青丝覆额如云短，翠晕拖眉半月斜。十五有馀弦未下，冰轮一倍吐精华。
赠香东·其四
作者：屈大均
朝代：清
体裁：七言律诗

镇日盈盈棐几边，裙裾出入有馀烟。含辞已似黄馨吐，取气还将黑润煎。作配文人非艳福，托胎香国本真仙。心花意蕊开须早，證取圆通鼻观禅。
赠马侯总戎
作者：屈大均
朝代：清
体裁：七言律诗

十乘元戎一等侯，潮阳开镇岭东头。人归玉账多龙户，世守金标复马流。自作铙歌师雅颂，还将彤管注春秋。崧台相见何曾晚，并辔欢从暇日游。
赠高第街邻人李叟
作者：屈大均
朝代：清
体裁：七言律诗

高第南临珠水滨，堂开与尔作芳邻。东家御史称寒铁，西舍仙儒是抱真。诗笔每争烽火树，棋枰多就落花茵。书楼月色微明夜，相照须君太乙身。
赠魏处士冰叔
作者：屈大均
朝代：清
体裁：古风

岩岩宁都山，穹石蔽天起。中有金精峰，翠微与相似。汉初有逸民，张芒一女子。玉貌生奇光，纨扇照如水。垂涕悲民生，欲嫁无良士。不义衡山王，乃为重瞳使。弑帝郴江中，悖逆非人理。兵威劫丽英，披发卧泥滓。氤氲石鼓旁，奇女气青紫。有鸾自舞歌，慷慨不可止。嫁夫得鄱君，婵娟所深鄙。可惜汉高皇，大度容仇耻。方徙长沙封，不共淮南死。佳人重意气，仙举非得已。安期策苟行，岂爱菖蒲美。君居临翠微，丽英乃乡里。平生不字贞，茕茕无娣姒。薇芜作面脂，菡萏为文履。云步何虚徐，谁能持玉趾。玉帛一朝来，容颜遂自毁。岂伊是籧篨，臭恶还芣苢。隆准尚不臣，所希在黄绮。邻女窈窕姿，将老犹珠珥。枯杨忽生华，以为士夫喜。秉节乃不终，媒妁持为市。蔡琰苟忘夫，王昭将妻子。橘柚已踰淮，芳馨宁有尔。
赠鲁山人
作者：屈大均
朝代：清
体裁：五言律诗

羡君游海岳，缥缈羽衣轻。北斗斟元气，昆崙采玉英。千金若草芥，一笑成功名。谁似鲁连子，高风振赵城。
赠黄勉思
作者：屈大均
朝代：清
体裁：五言律诗

庐墓今何去，西樵瀑水西。故人思寄子，居士已无妻。未敢忘沟壑，何当罢鼓鼙。离亭相送后，风雨各凄凄。
赠黄参军
作者：屈大均
朝代：清

知君宦游倦，归卧忆青溪。他日陶公柳，参差烟水西。篱边有黄菊，门外即丹梯。未老能高逸，仙源定不迷。青莲诗俊逸，总是学参军。六代复谁好，风流今在君。林泉多白日，轩冕一浮云。将我紫霞饮，杯中有众芬。
赠黄参军·其一
作者：屈大均
朝代：清
体裁：五言律诗

知君宦游倦，归卧忆青溪。他日陶公柳，参差烟水西。篱边有黄菊，门外即丹梯。未老能高逸，仙源定不迷。
赠黄参军·其二
作者：屈大均
朝代：清
体裁：五言律诗

青莲诗俊逸，总是学参军。六代复谁好，风流今在君。林泉多白日，轩冕一浮云。将我紫霞饮，杯中有众芬。
赠黄叟逸閒
作者：屈大均
朝代：清
体裁：七言律诗

八旬有二鬓如丝，见我能文十四时。天为无书留古老，人因有道得期颐。山蝉夜咽寒泉响，海鹤秋高白露姿。拾穗相随吾未厌，西郊烟水岁寒宜。
赠黎大
作者：屈大均
朝代：清

之子板桥边，园居乐志偏。斜沿蓼涌水，尽作荔支田。酒郁青霞意，花娱白发年。莲须高阁在，多使父书传。不是芭蕉叶，安知秋有声。潇潇似疏雨，一夕满江城。重似天边雁，能凄人外情。愁开一尊酒，为子到天明。
赠黎大·其一
作者：屈大均
朝代：清
体裁：五言律诗

之子板桥边，园居乐志偏。斜沿蓼涌水，尽作荔支田。酒郁青霞意，花娱白发年。莲须高阁在，多使父书传。
赠黎大·其二
作者：屈大均
朝代：清
体裁：五言律诗

不是芭蕉叶，安知秋有声。潇潇似疏雨，一夕满江城。重似天边雁，能凄人外情。愁开一尊酒，为子到天明。
赣州
作者：屈大均
朝代：清

日落虎头城，风飘龙角声。天威馀细柳，地利失阴平。盗贼纷何在，英雄凛若生。襄皇能养士，沟壑荷恩深。义士魂何去，沙场一放招。黄衣归朔漠，碧血满南朝。山枕孤城峻，江通百粤遥。天生形胜地，空助虎狼骄。
赣州·其一
作者：屈大均
朝代：清
体裁：五言律诗

日落虎头城，风飘龙角声。天威馀细柳，地利失阴平。盗贼纷何在，英雄凛若生。襄皇能养士，沟壑荷恩深。
赣州·其二
作者：屈大均
朝代：清
体裁：五言律诗

义士魂何去，沙场一放招。黄衣归朔漠，碧血满南朝。山枕孤城峻，江通百粤遥。天生形胜地，空助虎狼骄。
赣州吊丙戌忠节诸公
作者：屈大均
朝代：清
体裁：七言律诗

城南杀气似黄埃，三十年间黯不开。腐肉犹香章贡水，忠魂多在郁孤台。三宫未得凭天险，十里徒然设地雷。秋色岂堪重眺望，乾坤处处白龙堆。
走笔奉答湖州徐蘋村司业见赠之作用元韵
作者：屈大均
朝代：清
体裁：五言排律

吴兴山水地，苕霅美无双。有客从天目，来游至海幢。徐陵人望重，司业我心降。丽藻流金薤，雄谈倒玉缸。篇奇争二华，句险夺三泷。凤咮池教染，龙文鼎许扛。才真金马朔，迹岂鹿门庞。肯度金芝涧，还穿石笋矼。坐应陪麈尾，行定刷风鬃。果下蛮奴犊，花边小疍艭。东寻黄木浦，北指白云淙。花汲佗王井，岩窥鲍女窗。西番莲灼灼，南汉水浲浲。霸国馀啼鸟，仙家但吠厖。忘归频烛秉，不寐任钟撞。郑氏元多酒，潘家亦有江。宾休辞斗石，事可照乡邦。贝叶开芳树，梅葩吐古桩。无言偏玉振，有道自金枞。陆贾光扬越，相如重冉駹。风流谁更擅，文采世多哤。黑白丝千缕，玄黄血一腔。只须箫婉婉，更用鼓逄逄。陶写无昏旦，兰膏注满缸。
赵佗
作者：屈大均
朝代：清
体裁：五言绝句

不助五诸侯，蛮中窃为帝。谁知黄屋中，乃是一椎髻。
赵尉台下作
作者：屈大均
朝代：清
体裁：五言律诗

赵尉台前草，空馀狐兔骄。三年屯朔骑，一月作南朝。牛黍秋初熟，蝉枝晚未凋。自怜英霸诺，寂寞在东樵。
赵武灵王
作者：屈大均
朝代：清

梦里琴声得孟姚，英雄此劫恨难消。美人一入吴娃馆，公子频从主父朝。西上黄华河活活，北穷大漠草萧萧。云中有路堪南袭，长使秦人气不骄。四战功高屡致兵，河西攘地出长城。招来骑射三胡丧，驰入咸关六国惊。上帝若能怜简子，美人何得与娃嬴。英雄自作沙丘祸，霸业伤心竟不成。
赵武灵王·其一
作者：屈大均
朝代：清
体裁：七言律诗

梦里琴声得孟姚，英雄此劫恨难消。美人一入吴娃馆，公子频从主父朝。西上黄华河活活，北穷大漠草萧萧。云中有路堪南袭，长使秦人气不骄。
赵武灵王·其二
作者：屈大均
朝代：清
体裁：七言律诗

四战功高屡致兵，河西攘地出长城。招来骑射三胡丧，驰入咸关六国惊。上帝若能怜简子，美人何得与娃嬴。英雄自作沙丘祸，霸业伤心竟不成。
赵门二节妇
作者：屈大均
朝代：清

汉女元龙种，萧郎是凤俦。身随天柱折，泪逐帝星流。皦日从来誓，高霞不可求。应同青鸟去，梧野作珠丘。自有闺中月，清光照越州。天狼难至曙，塞马不长秋。翁主徒污国，娥亲定报仇。容华虽已毁，英爽卒无休。慷慨穹庐下，抽刀割玉颜。血含天上日，魂绕汉时关。凤翼无人托，龙髯有女攀。月明弹锦瑟，缥缈洞庭还。激烈箜篌引，千秋怨渡河。秦城崩欲尽，齐国旱应多。比翼沉青鸟，同心折玉荷。冯夷如见念，当为斩鼋鼍。无端河伯怒，秋水决丘岑。不见黄龙负，徒劳白马沉。提壶公竟渡，衔石妾何任。终古烟波上，彭咸知此心。
赵门二节妇·其一
作者：屈大均
朝代：清
体裁：五言律诗

汉女元龙种，萧郎是凤俦。身随天柱折，泪逐帝星流。皦日从来誓，高霞不可求。应同青鸟去，梧野作珠丘。
赵门二节妇·其三
作者：屈大均
朝代：清
体裁：五言律诗

慷慨穹庐下，抽刀割玉颜。血含天上日，魂绕汉时关。凤翼无人托，龙髯有女攀。月明弹锦瑟，缥缈洞庭还。
赵门二节妇·其二
作者：屈大均
朝代：清
体裁：五言律诗

自有闺中月，清光照越州。天狼难至曙，塞马不长秋。翁主徒污国，娥亲定报仇。容华虽已毁，英爽卒无休。
赵门二节妇·其五
作者：屈大均
朝代：清
体裁：五言律诗

无端河伯怒，秋水决丘岑。不见黄龙负，徒劳白马沉。提壶公竟渡，衔石妾何任。终古烟波上，彭咸知此心。
赵门二节妇·其四
作者：屈大均
朝代：清
体裁：五言律诗

激烈箜篌引，千秋怨渡河。秦城崩欲尽，齐国旱应多。比翼沉青鸟，同心折玉荷。冯夷如见念，当为斩鼋鼍。
赵陈二烈女
作者：屈大均
朝代：清
体裁：古风

鲁女倚柱吟，忧国无人知。妾身逢丧乱，志节聊自持。罗敷虽靡匹，秋胡宁为期。吁嗟尔元憝，安知礼义归。猛虎尚可驯，神鸾终不移。抽吾玳瑁簪，可以刺熊罴。天道故祸淫，气矜吾不为。珠沉靡点辱，玉碎馀光辉。对君刎绣颈，去去从湘妃。
越中寄庐山无可大师
作者：屈大均
朝代：清
体裁：七言律诗

久辞慧远溪边月，因恋夷光石上花。梦里时时闻瀑布，曲中日日见朝霞。观空亦复怜天女，服食无如采月华。五老苍苍烟雾隔，知君何处著袈裟。
越台新柳
作者：屈大均
朝代：清

新年柳叶已争开，绝似江南二月来。自是炎方天易暖，春光先到越王台。濯濯风枝半作阴，新条不遣旧条侵。自来珠海多春色，垂柳垂杨亦系心。百尺丝阴拂荔矶，吹绵未共木棉飞。玉山香浦攀枝外，新绿轻轻染翠微。未作鹅黄绿尚轻，垂丝一半拂春城。风流绝似灵和殿，不待条长已有情。流乱轻丝不自持，依依最是嫩条时。春来几日犹无力，叶叶吹开未作眉。掩映花田乍散风，几株抽翠已连空。行人莫向朝台折，留问班枝二月红。垂柳炎州自昔稀，几家新种未成围。江南江北无人处，黄鸟枝间正乱飞。舞杀东风绝可怜，思同人柳只多眠。汉宫一树风花乱，吹落昌华旧苑边。同心同折一枝回，丝缕因风结复开。已苦春愁如雪乱，莫教花絮更飞来。家住金陵复得无，白门杨柳可藏乌。汉宫眉黛三千绿，叶叶枝枝是画图。
越台新柳·其一
作者：屈大均
朝代：清
体裁：七言绝句

新年柳叶已争开，绝似江南二月来。自是炎方天易暖，春光先到越王台。
越台新柳·其七
作者：屈大均
朝代：清
体裁：七言绝句

垂柳炎州自昔稀，几家新种未成围。江南江北无人处，黄鸟枝间正乱飞。
越台新柳·其三
作者：屈大均
朝代：清
体裁：七言绝句

百尺丝阴拂荔矶，吹绵未共木棉飞。玉山香浦攀枝外，新绿轻轻染翠微。
越台新柳·其九
作者：屈大均
朝代：清
体裁：七言绝句

同心同折一枝回，丝缕因风结复开。已苦春愁如雪乱，莫教花絮更飞来。
越台新柳·其二
作者：屈大均
朝代：清
体裁：七言绝句

濯濯风枝半作阴，新条不遣旧条侵。自来珠海多春色，垂柳垂杨亦系心。
越台新柳·其五
作者：屈大均
朝代：清
体裁：七言绝句

流乱轻丝不自持，依依最是嫩条时。春来几日犹无力，叶叶吹开未作眉。
越台新柳·其八
作者：屈大均
朝代：清
体裁：七言绝句

舞杀东风绝可怜，思同人柳只多眠。汉宫一树风花乱，吹落昌华旧苑边。
越台新柳·其六
作者：屈大均
朝代：清
体裁：七言绝句

掩映花田乍散风，几株抽翠已连空。行人莫向朝台折，留问班枝二月红。
越台新柳·其十
作者：屈大均
朝代：清
体裁：七言绝句

家住金陵复得无，白门杨柳可藏乌。汉宫眉黛三千绿，叶叶枝枝是画图。
越台新柳·其四
作者：屈大均
朝代：清
体裁：七言绝句

未作鹅黄绿尚轻，垂丝一半拂春城。风流绝似灵和殿，不待条长已有情。
踏莎行
作者：屈大均
朝代：清
体裁：词

鹦鹉称哥，白鹇名客。轻轻不把春纤拍。更将花片喂相思，衔书欲倩双飞翼。身是珠娘，生从香国。珍禽一一皆相识。春情最爱画眉多，郎归好与甘蕉食。
蹈冰操
作者：屈大均
朝代：清
体裁：古风

翁莫蹈冰，翁莫蹈冰，黄河十月冻未成。泥上滑滑，下未生骨。狐尾重大，不敢超忽。翁与阿孙，瘒瘃无履袜，中流俱陷苦仓卒。贷粟不能，且减二口。奈此黄头儿，宁死我衰朽。家人哭，但望归，虽有翁与孙，不能易升斗。邻鸡未鸣，村未吠狗，妇子被发沿河走。堤上问无人，有人不言空摇手。问取黄小狐，小狐跳踯扬其拇。云：翁扶孙肩，孙牵翁肘。所入坎窞大如臼，冰开须臾合已久。哀哀哭，至黄昏。河伯笑，声且吞。蛟龙不忍食，留翁腊，待冰龟，明年三月来招魂。魂曰：噫嘻，孙尚存，河伯念孙小，育孙俾作鱼虾或风豚。
车箱潭
作者：屈大均
朝代：清
体裁：五言律诗

潭水车箱满，潺湲春雨馀。上临毛女洞，中有渭川鱼。龙戛铜盘响，人临水府居。先朝遗玉简，灵气发芙蕖。
轩辕二帝子别业作
作者：屈大均
朝代：清
体裁：古风

七十二峰不相离，兄与弟兮共冶之。兄在禺南弟禺北，峰峰相对不参差。二禺君臣自太古，三峡长为汤沐土。轩辕龙驭迥难攀，徒为君王留洞府。榴花五色红氤氲，阮隃枝枝拂涧云。楚客悲思惟帝子，南人俎豆独夫君。
轮台子·粤秀山麓经故太仆霍公池馆作
作者：屈大均
朝代：清
体裁：词

一片含烟蔓草，忍再吊、沉渊太仆。闺人共赴涟漪，不少佩环鱼腹。佳儿佳妇嬉嬉，媵湘累总作蛟龙族。向忠魂未远，尚抱乌号林中哭。荒园咫尺朝台，望龙驭、水滨未复。恨江山、与金汤四塞。难归青犊。但玉殿虚无。翠旗反覆。化海思云愁，杜鹃啼相续。摸招魂，持上金屋。想隋帝、被发天门，哀诉身难赎。
辛亥中秋夕作
作者：屈大均
朝代：清
体裁：古风

去年月比今年好，娇女如花在襁褓。手持一物笑当门，柚子灯红如玛瑙。前年月比去年明，内子新归自镐京。画舸朝维杨柳岸，香车暮入凤凰城。盘中果爱甘蕉美，槛外花怜抹丽清。稚子争围秦弄玉，慈姑似见计飞琼。今年月色如冰冻，独坐帘前抱哀痛。吴宫紫玉遂成烟，巫岫朝云元是梦。幽魂不返月支香，仙蜕已藏毛女洞。泪落黄泉知不知，黄泉少见月明时。难将一片天边月，长照黄泉冰雪姿。黄泉母子应相见，见此月明泪如霰。人间月似白玉盘，地下月如白团扇。团扇光辉乍有无，愁君失路一身孤。夜深环佩归宜数，莫向黄泉空望夫。
辛未上巳宴集王蒲衣潨庐分得春字
作者：屈大均
朝代：清

禊饮逢元巳，清和郁水滨。桃开千笑日，莺弄数声春。贶室陪甥馆，浮觞属主人。青青修竹里，喜见鹊巢新。清浅同银汉，桃花水正春。言乘秉兰节，来送渡河人。乌鹊随童子，鸳鸯作媵臣。众情风舞畅，歌入玉箫新。
辛未上巳宴集王蒲衣潨庐分得春字·其一
作者：屈大均
朝代：清
体裁：五言律诗

禊饮逢元巳，清和郁水滨。桃开千笑日，莺弄数声春。贶室陪甥馆，浮觞属主人。青青修竹里，喜见鹊巢新。
辛未上巳宴集王蒲衣潨庐分得春字·其二
作者：屈大均
朝代：清
体裁：五言律诗

清浅同银汉，桃花水正春。言乘秉兰节，来送渡河人。乌鹊随童子，鸳鸯作媵臣。众情风舞畅，歌入玉箫新。
辛未元日作
作者：屈大均
朝代：清

衣冠元会绕君姑，欢笑庭闱好尽娱。男女尸鸠新七子，弟兄荆树老三株。宜春帖戴连金胜，长命杯浮点玉酥。膝下盘旋虽甚健，未容西去挽天弧。六旬有二据鞍年，穷苦真能老益坚。白帝自辞都布后，赤家谁奋大冠前。梦腰银艾长垂地，思作金标更拄天。未许称翁当此日，英龄高密正齐肩。儿女雍和满内庭，綵衣嬉戏即仙灵。秦家弄玉馀双月，窦氏联珠且五星。瑶草先春含雪艳，银花不夜吐烟馨。桃汤献罢催桃叶，天姥扶将下幔亭。去腊阴寒失物华，南中尽道似边沙。未知素雪非冰冻，却把红梅当杏花。献岁啼莺才一树，开春落叶尚千家。高堂早起留窗数，六萼参差吐蜀茶。上日裁诗兴有馀，一年花发彩毫初。身当软节同眠柳，貌值灵春似立蕖。胡广亲傍无几杖，陶潜人外祗琴书。甘贫最易康宁得，乐在箪瓢敢不如。昔类红莲甘白华，未惭明镜尚含葩。还童岂必惊淮苑，祭酒应能壮汉家。违雪雁犹依海屿，负冰鱼已上湖沙。风光先向骚人发，多作瑶笺染绮霞。
辛未元日作·其一
作者：屈大均
朝代：清
体裁：七言律诗

衣冠元会绕君姑，欢笑庭闱好尽娱。男女尸鸠新七子，弟兄荆树老三株。宜春帖戴连金胜，长命杯浮点玉酥。膝下盘旋虽甚健，未容西去挽天弧。
辛未元日作·其三
作者：屈大均
朝代：清
体裁：七言律诗

儿女雍和满内庭，綵衣嬉戏即仙灵。秦家弄玉馀双月，窦氏联珠且五星。瑶草先春含雪艳，银花不夜吐烟馨。桃汤献罢催桃叶，天姥扶将下幔亭。
辛未元日作·其二
作者：屈大均
朝代：清
体裁：七言律诗

六旬有二据鞍年，穷苦真能老益坚。白帝自辞都布后，赤家谁奋大冠前。梦腰银艾长垂地，思作金标更拄天。未许称翁当此日，英龄高密正齐肩。
辛未元日作·其五
作者：屈大均
朝代：清
体裁：七言律诗

上日裁诗兴有馀，一年花发彩毫初。身当软节同眠柳，貌值灵春似立蕖。胡广亲傍无几杖，陶潜人外祗琴书。甘贫最易康宁得，乐在箪瓢敢不如。
辛未元日作·其六
作者：屈大均
朝代：清
体裁：七言律诗

昔类红莲甘白华，未惭明镜尚含葩。还童岂必惊淮苑，祭酒应能壮汉家。违雪雁犹依海屿，负冰鱼已上湖沙。风光先向骚人发，多作瑶笺染绮霞。
辛未元日作·其四
作者：屈大均
朝代：清
体裁：七言律诗

去腊阴寒失物华，南中尽道似边沙。未知素雪非冰冻，却把红梅当杏花。献岁啼莺才一树，开春落叶尚千家。高堂早起留窗数，六萼参差吐蜀茶。
辛未元正六日立春值次儿泰十岁生日作
作者：屈大均
朝代：清

犬子好生辰，开年气色新。能先人一日，即得汝三春。外傅殷勤就，中经次第亲。九龄分我百，帝与十回辛。当年占得泰，生果值三阳。綵合而翁舞，甘分祖母尝。春先人日暖，日向立春长。示尔辛盘颂，应追笔墨香。
辛未元正六日立春值次儿泰十岁生日作·其一
作者：屈大均
朝代：清
体裁：五言律诗

犬子好生辰，开年气色新。能先人一日，即得汝三春。外傅殷勤就，中经次第亲。九龄分我百，帝与十回辛。
辛未元正六日立春值次儿泰十岁生日作·其二
作者：屈大均
朝代：清
体裁：五言律诗

当年占得泰，生果值三阳。綵合而翁舞，甘分祖母尝。春先人日暖，日向立春长。示尔辛盘颂，应追笔墨香。
边上曲
作者：屈大均
朝代：清
体裁：五言绝句

惊马吹悲篥，边风助苦声。城南有思妇，梦里听分明。
边夜
作者：屈大均
朝代：清
体裁：五言律诗

万古明妃月，光含汉苑愁。吹来龙塞影，散作雁门秋。白露沾衣湿，天河接泪流。南飞鸿雁尽，何处寄离忧。
边思
作者：屈大均
朝代：清
体裁：五言律诗

他乡琼树老，故国翠蛾颦。最是闺中月，能销塞上人。轻生随一剑，惜别向三春。戎马平生志，如何怨苦辛。
边词
作者：屈大均
朝代：清

边郡今无事，风吹杀气过。鼓鼙沉上谷，烽火断交河。子女穹庐入，金珠大马驮。蒙恬城下骨，夜夜听笙歌。草长迷青冢，冰消见白台。汉儿吹角去，羌女打毬来。牙帐山山卓，雕旗处处开。诸王分六角，会猎向龙堆。暮冬寒凛洌，出口唾成冰。肌肉愁风割，胡髯苦雪凝。边声吞鼓角，战火接园陵。向夕庵庐宿，凄然泪满膺。积冰千万里，北极是寒门。八月黄榆尽，三春白草繁。无衣凭戍火，不守惜边垣。处处开横帐，笳声梦里喧。黑峪无人迹，天寒鸟兽饥。冰残狐不渡，雨暗雁犹飞。破屋馀烟火，孤城隔翠微。迢遥西澥子，时见猎人归。鹰隼秋轻疾，风霜激羽毛。逐禽千里远，卓马万山高。雁膳餐偏饱，驼封卧不牢。胪朐河畔月，夜影恋征袍。弓马疾如飞，将军秋打围。狼头悬大纛，蟒锦制戎衣。犯雪过疏勒，冲风下武威。归来献王子，獐兔尽鲜肥。日幕归千骑，骄嘶靺鞨风。卢沟衰草外，督亢乱云中。鞍上齐倾酒，营前各祭弓。誇称小郎主，射得一黄熊。伊昔临洮战，几擒吐谷浑。将军频失道，天子不垂恩。豺虎无声过，城池几处存。空馀青海月，长照黑山魂。落日在龙城，羌儿向柳营。弯弓窥汉月，吹笛作秦声。天似穹庐覆，风从班马生。当年霍骠骑，一剑此横行。渴饮家驼乳，寒披野马裘。书生贪射虎，战士喜椎牛。风动河冰裂，烟含塞日愁。但令扫雠耻，不必取通侯。夜夜眠庐帐，朝朝控橐驼。边沙尝似雪，塞水忽成河。战士黄羊饭，筝人白马驮。威名想蓝玉，铁券勒功多。
边词
作者：屈大均
朝代：清
体裁：五言绝句

黄昏兵气结，惨淡带风沙。小猎归营晚，催人急暮笳。
边词·其一
作者：屈大均
朝代：清
体裁：五言律诗

边郡今无事，风吹杀气过。鼓鼙沉上谷，烽火断交河。子女穹庐入，金珠大马驮。蒙恬城下骨，夜夜听笙歌。
边词·其七
作者：屈大均
朝代：清
体裁：五言律诗

弓马疾如飞，将军秋打围。狼头悬大纛，蟒锦制戎衣。犯雪过疏勒，冲风下武威。归来献王子，獐兔尽鲜肥。
边词·其三
作者：屈大均
朝代：清
体裁：五言律诗

暮冬寒凛洌，出口唾成冰。肌肉愁风割，胡髯苦雪凝。边声吞鼓角，战火接园陵。向夕庵庐宿，凄然泪满膺。
边词·其九
作者：屈大均
朝代：清
体裁：五言律诗

伊昔临洮战，几擒吐谷浑。将军频失道，天子不垂恩。豺虎无声过，城池几处存。空馀青海月，长照黑山魂。
边词·其二
作者：屈大均
朝代：清
体裁：五言律诗

草长迷青冢，冰消见白台。汉儿吹角去，羌女打毬来。牙帐山山卓，雕旗处处开。诸王分六角，会猎向龙堆。
边词·其五
作者：屈大均
朝代：清
体裁：五言律诗

黑峪无人迹，天寒鸟兽饥。冰残狐不渡，雨暗雁犹飞。破屋馀烟火，孤城隔翠微。迢遥西澥子，时见猎人归。
边词·其八
作者：屈大均
朝代：清
体裁：五言律诗

日幕归千骑，骄嘶靺鞨风。卢沟衰草外，督亢乱云中。鞍上齐倾酒，营前各祭弓。誇称小郎主，射得一黄熊。
边词·其六
作者：屈大均
朝代：清
体裁：五言律诗

鹰隼秋轻疾，风霜激羽毛。逐禽千里远，卓马万山高。雁膳餐偏饱，驼封卧不牢。胪朐河畔月，夜影恋征袍。
边词·其十
作者：屈大均
朝代：清
体裁：五言律诗

落日在龙城，羌儿向柳营。弯弓窥汉月，吹笛作秦声。天似穹庐覆，风从班马生。当年霍骠骑，一剑此横行。
边词·其十一
作者：屈大均
朝代：清
体裁：五言律诗

渴饮家驼乳，寒披野马裘。书生贪射虎，战士喜椎牛。风动河冰裂，烟含塞日愁。但令扫雠耻，不必取通侯。
边词·其十二
作者：屈大均
朝代：清
体裁：五言律诗

夜夜眠庐帐，朝朝控橐驼。边沙尝似雪，塞水忽成河。战士黄羊饭，筝人白马驮。威名想蓝玉，铁券勒功多。
边词·其四
作者：屈大均
朝代：清
体裁：五言律诗

积冰千万里，北极是寒门。八月黄榆尽，三春白草繁。无衣凭戍火，不守惜边垣。处处开横帐，笳声梦里喧。
边辞
作者：屈大均
朝代：清

边人冬更猎，往往得山熊。雪点貂房白，冰凝肉酪红。夜猴探百尺，偏得兔儿多。围猎真吾乐，朝朝踰黑河。
边辞·其一
作者：屈大均
朝代：清
体裁：五言绝句

边人冬更猎，往往得山熊。雪点貂房白，冰凝肉酪红。
边辞·其二
作者：屈大均
朝代：清
体裁：五言绝句

夜猴探百尺，偏得兔儿多。围猎真吾乐，朝朝踰黑河。
边辞秋日挈舟茉莉沙追送孔参军即景口占以赠其行·其一
作者：屈大均
朝代：清
体裁：五言绝句

白鹭下沮洳，无心亦在鱼。怜君最孤洁，生长水芙蕖。
辽东曲
作者：屈大均
朝代：清

不待秋深雪满衣，霜前一日雁南飞。边人争探青貂穴，妇女天寒亦打围。悽惶岭外即辽西，双角山连紫翠低。一代金汤山海在，无人关口更封泥。武宁功烈在渝关，东锁秦城万里山。姜女祠前秋色暝，石人犹望藁砧还。
辽东曲·其一
作者：屈大均
朝代：清
体裁：七言绝句

不待秋深雪满衣，霜前一日雁南飞。边人争探青貂穴，妇女天寒亦打围。
辽东曲·其三
作者：屈大均
朝代：清
体裁：七言绝句

武宁功烈在渝关，东锁秦城万里山。姜女祠前秋色暝，石人犹望藁砧还。
辽东曲·其二
作者：屈大均
朝代：清
体裁：七言绝句

悽惶岭外即辽西，双角山连紫翠低。一代金汤山海在，无人关口更封泥。
辽宫词
作者：屈大均
朝代：清
体裁：五言绝句

辽后洗妆池，琵琶听罢时。杨花莫飞去，留伴大阏氏。
过何明府城隅客居赋赠
作者：屈大均
朝代：清
体裁：五言律诗

解组贫逾甚，谁怜范使君。花从渔父乞，谷向丈人分。半亩仙羊宅，三春野鹿群。桐乡尸祝好，莫忆旧燕云。
过十八滩
作者：屈大均
朝代：清
体裁：五言绝句

片帆穿乱石，利涉仗舟师。却恨滩流疾，奇峰过不知。
过华林寺作
作者：屈大均
朝代：清
体裁：七言律诗

芳华旧是刘王苑，咫尺鹅潭见海天。蝴蝶茧从仙岳至，菩提纱向帝京传。光流故国馀明月，魂傍孤城作暮烟。春草似含南汉恨，依依随客到花田。
过吴不官草堂赋赠
作者：屈大均
朝代：清
体裁：五言排律

今日东林社，遗民半入禅。君栖洞庭馆，不异虎溪边。敛性成幽石，行歌彻紫烟。门临响水涧，家有梅花田。橘柚香无数，杨梅红更然。琴书开暖日，鸡犬散晴天。竹笋穿苔小，银鱼入馔鲜。采兰陈膝下，弄鸟向堂前。昔我沧洲祖，人称莱子贤。高堂过百岁，白发奉双仙。孺慕今惟子，南陔复有篇。白华朱萼好，相赠两流连。
过大梁作
作者：屈大均
朝代：清
体裁：古风

浮云无归心，黄河无安流。神鱼腾紫雾，苍鹰击高秋。类此雄豪士，滔滔事远游。远游欲何之，驱马登商丘。朝与侯嬴饮，暮为朱亥留。悲风起梁园，白草鸣飕飕。挥鞭控鸣镝，龙骑如星流。超山逐群鱼，穿云落两鹜。归来宴吹台，酣舞双吴钩。惊沙翳白日，垂涕向神州。徒怀匹夫谅，未报百王雠。红颜渐欲变，岁月空悠悠。
过太原傅丈青渚宅赋赠
作者：屈大均
朝代：清

唐氏遗民在，忧思正未央。故人期饮食，良士戒衣裳。苓采今无地，桐封旧有乡。叔虞祠下柏，与尔共风霜。卜马晋王宫，山河感慨中。无成空老大，不死即英雄。汾水城堪灌，并门骑易通。思深当岁暮，且咏有唐风。
过太原傅丈青渚宅赋赠·其一
作者：屈大均
朝代：清
体裁：五言律诗

唐氏遗民在，忧思正未央。故人期饮食，良士戒衣裳。苓采今无地，桐封旧有乡。叔虞祠下柏，与尔共风霜。
过太原傅丈青渚宅赋赠·其二
作者：屈大均
朝代：清
体裁：五言律诗

卜马晋王宫，山河感慨中。无成空老大，不死即英雄。汾水城堪灌，并门骑易通。思深当岁暮，且咏有唐风。
过夷门
作者：屈大均
朝代：清
体裁：五言律诗

侯嬴年七十，方报信陵恩。意气繇来重，功名非所论。驱车过梁苑，酾酒吊夷门。今日屠沽客，谁为公子言。
过定思族翁斫鲙作
作者：屈大均
朝代：清

水出鲜鳞作鲙宜，蛮姜蜜酒沃红肌。相遇一味鱼生足，不必重为鸡黍期。鲙成双蝶食如流，冬至鱼生绝胜秋。明岁方塘思佃取，养鱼经向范公求。
过定思族翁斫鲙作·其一
作者：屈大均
朝代：清
体裁：七言绝句

水出鲜鳞作鲙宜，蛮姜蜜酒沃红肌。相遇一味鱼生足，不必重为鸡黍期。
过定思族翁斫鲙作·其二
作者：屈大均
朝代：清
体裁：七言绝句

鲙成双蝶食如流，冬至鱼生绝胜秋。明岁方塘思佃取，养鱼经向范公求。
过尹尔复园亭赠之
作者：屈大均
朝代：清
体裁：五言律诗

古木高曾树，阴凉满一园。鹤巢多白鹭，蝉咽似清猿。好学人难老，栖閒道易尊。芬馨春气内，细草亦兰荪。
过尹氏木兰堂咏木兰
作者：屈大均
朝代：清

兰身岂是如来后，金粟芬芳绝有名。五叶花多三叶少，一枝珠熟两枝生。坠来膏露甘谁似，薰得笺香气更清。旧种四株今老大，知君世泽有馀荣。骚人爱饮瀼瀼露，祗向木兰枝上枝。花细不嫌鱼子似，丹多正掷黍珠时。朱明独占馨香绝，黄熟相逢臭味宜。嗟尔先公能植此，几家乔木得如斯。
过尹氏木兰堂咏木兰·其一
作者：屈大均
朝代：清
体裁：七言律诗

兰身岂是如来后，金粟芬芳绝有名。五叶花多三叶少，一枝珠熟两枝生。坠来膏露甘谁似，薰得笺香气更清。旧种四株今老大，知君世泽有馀荣。
过尹氏木兰堂咏木兰·其二
作者：屈大均
朝代：清
体裁：七言律诗

骚人爱饮瀼瀼露，祗向木兰枝上枝。花细不嫌鱼子似，丹多正掷黍珠时。朱明独占馨香绝，黄熟相逢臭味宜。嗟尔先公能植此，几家乔木得如斯。
过弼唐精舍有怀亡友英上
作者：屈大均
朝代：清
体裁：七言绝句

兰若初开水竹边，故人多半此栖禅。蜉蝣最是英居士，欲学无生未有年。
过彭蠡
作者：屈大均
朝代：清
体裁：五言律诗

水合九江平，微茫接太清。千峰过有影，万壑到无声。吴楚浮前浦，云霞荡晚晴。平陈功烈在，遗恨与神京。
过徐州作
作者：屈大均
朝代：清
体裁：五言律诗

百战悲丰沛，群雄问草莱。斩蛇留大泽，戏马失高台。山向彭城出，云从泗水来。萧条王气尽，父老有馀哀。
过晋太尉刘琨墓
作者：屈大均
朝代：清
体裁：五言律诗

扶风歌未罢，国势日仓皇。辛苦卢从事，相依在晋阳。笳吹边地草，月满戍楼霜。遗墓东安县，萧萧遍白杨。
过林子本茅草堂奉答见赠之作
作者：屈大均
朝代：清

城东胜地是长塘，汝作松坡一草堂。兰蕙不教花箭少，荼蘼肯任露华香。依依白首惟春色，隐隐南朝祗夕阳。念我多情同庾信，平生萧瑟在辞章。开径相招喜地偏，因君来枕素琴眠。黄花有节忘甘苦，白酒无心问圣贤。山色每含朝雨冷，海光时夺暮霞妍。贫中自得新诗赠，不觉蠲愁涕泪边。
过林子本茅草堂奉答见赠之作·其一
作者：屈大均
朝代：清
体裁：七言律诗

城东胜地是长塘，汝作松坡一草堂。兰蕙不教花箭少，荼蘼肯任露华香。依依白首惟春色，隐隐南朝祗夕阳。念我多情同庾信，平生萧瑟在辞章。
过林子本茅草堂奉答见赠之作·其二
作者：屈大均
朝代：清
体裁：七言律诗

开径相招喜地偏，因君来枕素琴眠。黄花有节忘甘苦，白酒无心问圣贤。山色每含朝雨冷，海光时夺暮霞妍。贫中自得新诗赠，不觉蠲愁涕泪边。
过某将军北山草堂赋赠
作者：屈大均
朝代：清
体裁：七言律诗

英雄无命合知还，欲作浮云自有山。身在不忘金勒马，梦飞犹向玉门关。横行人望三军出，高卧天容一日閒。落落长松风籁好，吹人不使鬓毛斑。
过某少府
作者：屈大均
朝代：清
体裁：七言律诗

梅花国里贤司马，为政风流今在兹。阴雨频膏来碧甲，廉泉独酌向黄旗。八龙才地西豪出，双凤声华北阙知。汉代循良吾欲传，相逢恐识使君迟。
过某明府金紫山庄作
作者：屈大均
朝代：清
体裁：七言律诗

解组归来已有年，韩城犹忆使君贤。家邻大庾因梅树，梦绕罗浮为酒田。令子秦人矜勇力，新姬吴女斗轻妍。苏卿墓上松南向，羡尔曾攀汉代烟。
过梁氏园亭作
作者：屈大均
朝代：清

木叶微红未觉霜，岁寒梅菊两争香。松无冰雪真甘节，雁有菰芦即故乡。北地诗篇今日少，东溪经学一家长。因君孝友频相遇，更乞惊鸾字几行。东官知己未凋零，五十如君发尚青。相劝金膏营服食，更持香盏事沉冥。多年天醉忘鹑首，两度人欢见彗星。玉蝶梅开谁忍负，新诗频与写芳馨。
过梁氏园亭作·其一
作者：屈大均
朝代：清
体裁：七言律诗

木叶微红未觉霜，岁寒梅菊两争香。松无冰雪真甘节，雁有菰芦即故乡。北地诗篇今日少，东溪经学一家长。因君孝友频相遇，更乞惊鸾字几行。
过梁氏园亭作·其二
作者：屈大均
朝代：清
体裁：七言律诗

东官知己未凋零，五十如君发尚青。相劝金膏营服食，更持香盏事沉冥。多年天醉忘鹑首，两度人欢见彗星。玉蝶梅开谁忍负，新诗频与写芳馨。
过梁馀仲池亭赋赠
作者：屈大均
朝代：清
体裁：七言律诗

池开尽养右军鹅，真草朝朝墨几螺。少日悔教团扇贵，暮年知厌练裙多。蝉吟未必无心甚，龙听其如有角何。新作园林娱白首，梅花一树最婆娑。
过梅庵奉访石草老宿
作者：屈大均
朝代：清
体裁：七言律诗

老向霜林一汉臣，梅花同作白头春。空看天醉逾三纪，未得河清已八旬。野寺清泠惟井水，荒城飒沓总边尘。相遇旧事谈天宝，泪洒禅枝愧苦辛。
过梅村作
作者：屈大均
朝代：清

山是罗浮好，梅花有一村。如何千万树，移作此名园。石上云多窦，花中水有源。人言庶岩壑，更似谢公墩。一水湾环入，花深自不知。舟因梅片重，杯以鸟声迟。石隐陂陀势，烟生洞壑姿。阮公多子侄，更有竹林期。
过梅村作·其一
作者：屈大均
朝代：清
体裁：五言律诗

山是罗浮好，梅花有一村。如何千万树，移作此名园。石上云多窦，花中水有源。人言庶岩壑，更似谢公墩。
过梅村作·其二
作者：屈大均
朝代：清
体裁：五言律诗

一水湾环入，花深自不知。舟因梅片重，杯以鸟声迟。石隐陂陀势，烟生洞壑姿。阮公多子侄，更有竹林期。
过泷
作者：屈大均
朝代：清

水出五禽岭，飞腾作六泷。蹴天过万嶂，驱石落三江。舟楫惊相战，蛟龙怒不降。汉时周太守，疏凿奠吾邦。险绝过泷水，舟飞沸鼎中。死生随白浪，出没信狂风。沉璧祈河伯，开山叹鬼工。单船如一叶，片片落秋空。性命悬三老，舟行若转蓬。心安过一石，身小束千峰。猿啸梅花里，人栖竹叶中。年年白头浪，送客欲成翁。舟从九渊出，势挟蛟龙强。巨崖皆辟易，白浪共飞扬。忠信豚鱼格，高深孝子伤。生还天地意，从此戒垂堂。
过泷·其一
作者：屈大均
朝代：清
体裁：五言律诗

水出五禽岭，飞腾作六泷。蹴天过万嶂，驱石落三江。舟楫惊相战，蛟龙怒不降。汉时周太守，疏凿奠吾邦。
过泷·其三
作者：屈大均
朝代：清
体裁：五言律诗

性命悬三老，舟行若转蓬。心安过一石，身小束千峰。猿啸梅花里，人栖竹叶中。年年白头浪，送客欲成翁。
过泷·其二
作者：屈大均
朝代：清
体裁：五言律诗

险绝过泷水，舟飞沸鼎中。死生随白浪，出没信狂风。沉璧祈河伯，开山叹鬼工。单船如一叶，片片落秋空。
过泷·其四
作者：屈大均
朝代：清
体裁：五言律诗

舟从九渊出，势挟蛟龙强。巨崖皆辟易，白浪共飞扬。忠信豚鱼格，高深孝子伤。生还天地意，从此戒垂堂。
过涿州作
作者：屈大均
朝代：清
体裁：古风

树木何飕飕，黄云千里愁。日月争驱驰，民生谁获休。置酒华阳馆，五鼎烹肥牛。太子捧金卮，美人弹箜篌。数石不得醉，悲歌恨仇雠。歌舞欢未终，将军刎其头。惊风起燕台，滹沱咽不流。男儿得死所，其重如山丘。白刃若春风，功名非所求。
过清远诸滩
作者：屈大均
朝代：清
体裁：五言律诗

一百重滩水，篙篙与石争。风雷随地转，岩壑逐人行。舟子寒相怨，沙禽暮亦惊。何当归旧隐，高卧掩柴荆。
过清远诸滩
作者：屈大均
朝代：清
体裁：五言律诗

沿溯频无路，滩门雨不开。谁从千仞壁，飞下一舟来。天逐青峰转，人随白鸟回。数声渔父笛，忽起望夫台。
过潘七丈山亭赋赠
作者：屈大均
朝代：清
体裁：五言排律

旧酿黄花酒，新开紫竹亭。干杯浮大白，五岳佩真形。晚日明高树，春云覆远汀。家传射雉赋，客问养鱼经。天爵怀高尚，仙衣拂杳冥。嵇康悲寡识，阮籍笑长醒。砌下回溪碧，门前叠嶂青。茫茫此尘世，谁识少微星。
过献孟池亭采菊作
作者：屈大均
朝代：清

爱尔池亭好，黄花食几枝。口香寒露日，心苦暮秋时。有地开难早，无人落易迟。故园明欲返，吾亦有东篱。食叶从春始，花时汎酒多。味因霜气好，香奈露华何。蝉影初辞柳，萤光尚在荷。冬来真菊少，采采好相过。开透疑无蕊，花头色更黄。食须寻细朵，簪莫坠寒香。恶湿常依日，宜寒必待霜。凄清当岁暮，不忍说孤芳。瓣瓣分虫口，黄黄味最甘。离披芳草外，冷落小亭南。蒂弱多萦石，茎长或过潭。野间怜苦薏，采亦满花篮。
过献孟池亭采菊作·其一
作者：屈大均
朝代：清
体裁：五言律诗

爱尔池亭好，黄花食几枝。口香寒露日，心苦暮秋时。有地开难早，无人落易迟。故园明欲返，吾亦有东篱。
过献孟池亭采菊作·其三
作者：屈大均
朝代：清
体裁：五言律诗

开透疑无蕊，花头色更黄。食须寻细朵，簪莫坠寒香。恶湿常依日，宜寒必待霜。凄清当岁暮，不忍说孤芳。
过献孟池亭采菊作·其二
作者：屈大均
朝代：清
体裁：五言律诗

食叶从春始，花时汎酒多。味因霜气好，香奈露华何。蝉影初辞柳，萤光尚在荷。冬来真菊少，采采好相过。
过献孟池亭采菊作·其四
作者：屈大均
朝代：清
体裁：五言律诗

瓣瓣分虫口，黄黄味最甘。离披芳草外，冷落小亭南。蒂弱多萦石，茎长或过潭。野间怜苦薏，采亦满花篮。
过石霜园林作
作者：屈大均
朝代：清
体裁：七言律诗

棠梨溪接远人村，四面烟波是镜园。一代沉冥惟绿酒，中年寂寞且青门。花知白发争相笑，鸟识清机独不言。移得参差多怪石，峰峦尽让太湖尊。
过秦楼·入潼关作
作者：屈大均
朝代：清
体裁：词

五谷三崤，函关天阻，大河吞渭同流。叹虎狼秦灭，但百二关山，四塞空留。守险少人谋。把西京、御气全收。剩虚无宫阙，斜阳千里，隐映林丘。喜华阴庙口、琵琶女，唤征人系马，槐曲消愁。教两三莺燕，各衔将紫萼，乱作觥筹。看白帝多情，有明星玉女绸缪。且兴亡莫问，飞杖明朝，云外相求。
过翁子山房赋别
作者：屈大均
朝代：清

翁子中吴秀，诗歌起洞庭。今修震泽志，足补禹王经。露引双桐翠，烟含万壑青。何时及秋月，胥口共扬舲。乍见如芝草，临分恋玉杯。情同莫釐月，送出姑苏台。白鹤自兹去，梅花谁为开。一峰歌一曲，早寄相思来。
过翁子山房赋别·其一
作者：屈大均
朝代：清
体裁：五言律诗

翁子中吴秀，诗歌起洞庭。今修震泽志，足补禹王经。露引双桐翠，烟含万壑青。何时及秋月，胥口共扬舲。
过翁子山房赋别·其二
作者：屈大均
朝代：清
体裁：五言律诗

乍见如芝草，临分恋玉杯。情同莫釐月，送出姑苏台。白鹤自兹去，梅花谁为开。一峰歌一曲，早寄相思来。
过蔡国子园亭作
作者：屈大均
朝代：清
体裁：七言律诗

海棠一树自清凉，复有梅花似吉祥。令弟分将朱萼好，先公留得白华香。开楼近接钟山翠，引水遥通太液光。胜日每邀词赋客，因君孝友兴俱长。
过西村访蒲衣子作
作者：屈大均
朝代：清
体裁：七言律诗

咫尺沙亭是故园，西村何必让南村。门生吹笛迎溪口，稚子舁篮出市门。翠羽最怜么凤小，苍鳞长识老龙尊。新诗一一忘忧物，不必兰房更树萱。
过郭丈寓庐有赠
作者：屈大均
朝代：清
体裁：五言律诗

小君年十岁，兄事每称公。相就忘宾主，相依爱土风。忧劳犹陇亩，栖宿已云鸿。心事妻孥识，遗安计未穷。
过钟氏园
作者：屈大均
朝代：清
体裁：五言律诗

竹里行厨小，相留一举觞。越人负鲙美，蛮女蟹羹香。解带乘春暖，开帘及暮凉。主人棋兴好，移局过飞梁。
过长寿院
作者：屈大均
朝代：清

尉佗城边长寿里，古寺前临白鹅水。家家蕹菜有浮田，处处？鱼归大市。钟磬声随山雨来，菩提坛接越王台。石门南对红楼出，珠浦西连绀殿开。师向人天无可说，诸方尽让琉璃舌。丹青一一是无生，词彩纷纷洞冰雪。自种花多灌美泉，头陀苦行在花田。不须天女频来散，终岁花开冬亦妍。林塘曲曲通潮汐，鸥鸟时来争坐席。童子欢娱足白鹇，老人变化多黄石。相对空天月上时，海光如见杖人师。曾分宝镜虽无用，欲举青莲亦有期。
过长寿院
作者：屈大均
朝代：清
体裁：古风

尉佗城边长寿里，古寺前临白鹅水。家家蕹菜有浮田，处处�鱼归大市。钟磬声随山雨来，菩提坛接越王台。石门南对红楼出，珠浦西连绀殿开。师向人天无可说，诸方尽让琉璃舌。丹青一一是无生，词彩纷纷洞冰雪。自种花多灌美泉，头陀苦行在花田。不须天女频来散，终岁花开冬亦妍。林塘曲曲通潮汐，鸥鸟时来争坐席。童子欢娱足白鹇，老人变化多黄石。相对空天月上时，海光如见杖人师。曾分宝镜虽无用，欲举青莲亦有期。
过陈丈园
作者：屈大均
朝代：清
体裁：五言律诗

七载不相见，玉兰如我长。香多王者物，花是老人粮。养寿宜閒事，留春在醉乡。东园公寡友，相与只张良。
过韦五丈村居
作者：屈大均
朝代：清
体裁：五言律诗

莞中金桔岭，多是种香家。地好能成药，人閒亦养花。无生非道妙，不病即春华。有客尝新酿，相留到日斜。
过韩氏宅作
作者：屈大均
朝代：清
体裁：五言律诗

汝爱珍禽甚，为栏画阁西。粪香越王鸟，餐火外蛮鸡。玉髻丁鸬满，珠毛孔雀齐。更怜留客处，花隐画眉啼。
过马佐领克起粤秀山房赋赠
作者：屈大均
朝代：清

一峰飞向穗城头，下有书堂傍药洲。骠骑不曾耽蹋鞠，征南祗爱注春秋。朝台古木穿云上，越井寒泉抱石流。多种芭蕉无暑入，相将壶矢绿阴留。玉山南枕草堂偏，门出呼銮古道边。九眼泉华朝吐雪，五层楼影暮含烟。芙蓉秋到惟知醉，杨柳春来只解眠。笑道将军诗总好，辞场战胜势无前。
过马佐领克起粤秀山房赋赠·其一
作者：屈大均
朝代：清
体裁：七言律诗

一峰飞向穗城头，下有书堂傍药洲。骠骑不曾耽蹋鞠，征南祗爱注春秋。朝台古木穿云上，越井寒泉抱石流。多种芭蕉无暑入，相将壶矢绿阴留。
过马佐领克起粤秀山房赋赠·其二
作者：屈大均
朝代：清
体裁：七言律诗

玉山南枕草堂偏，门出呼銮古道边。九眼泉华朝吐雪，五层楼影暮含烟。芙蓉秋到惟知醉，杨柳春来只解眠。笑道将军诗总好，辞场战胜势无前。
过黄俞邰藏书楼作
作者：屈大均
朝代：清
体裁：古风

我生南海愁偏僻，经史之外寡书册。扁舟遥至金陵城，欲向名家求载籍。黄君父子世藏书，一室尝开万卷馀。欲使文章归性命，岂将词赋送君诸。六经我道非糟粕，天地精神于此托。一画能令日月开，古圣神明必有作。君家易疏几青箱，借我无嫌岁月长。卦外始能知太极，图中亦可得羲皇。君今继述从何始，应徵未与先朝史。文献无稽是此时，春秋有志惟君子。秦淮水长连青溪，三月河房柳向西。欲邀雪客同挥管，吾学诸编更整齐。我且浓磨方氏墨，殷勤花下为君携。
过黄氏南轩作
作者：屈大均
朝代：清
体裁：五言律诗

离离瓜架外，花种凤仙多。爱老还朱槿，牵情更绿萝。香须焚水熟，味可养天和。自首无馀事，生涯一啸歌。
过黄积庵南轩赋赠
作者：屈大均
朝代：清

一室城南小，幽人已有馀。花乘三月食，叶待一秋书。诗句先年老，禅心入夜虚。我来分啸傲，每至暮钟初。君志在山水，时时琴响流。红颜方似日，白发不曾秋。花笑客不饮，莺知人欲愁。烟光正和暖，且复半塘游。
过黄积庵南轩赋赠·其一
作者：屈大均
朝代：清
体裁：五言律诗

一室城南小，幽人已有馀。花乘三月食，叶待一秋书。诗句先年老，禅心入夜虚。我来分啸傲，每至暮钟初。
过黄积庵南轩赋赠·其二
作者：屈大均
朝代：清
体裁：五言律诗

君志在山水，时时琴响流。红颜方似日，白发不曾秋。花笑客不饮，莺知人欲愁。烟光正和暖，且复半塘游。
过黎丈园
作者：屈大均
朝代：清
体裁：五言律诗

野老多黄菊，枝枝映酒开。露华香满手，花朵大如杯。以我餐英客，相期步屧来。篱边分数本，秋色一肩回。
过黎氏山馆作
作者：屈大均
朝代：清
体裁：五言律诗

主人梧柳好，来为听鸣蝉。引响随溪水，流音入碧天。冷分清露饮，香拥落花眠。招乎松间月，娟娟出暮烟。
还故山作
作者：屈大均
朝代：清
体裁：古风

谁谓客行乐，岁寒无衣裳。羁栖在枳棘，悠悠思故乡。步出稽山门，乘春聊徜徉。丹霞抱秀粤，珍木交回塘。水鸟相和鸣，窈窕皆鸳鸯。人生道不存，何以持文章。苟与太虚冥，仁义皆秕糠。南金一出矿，遂为贫者殃。长叹辞世人，飘飖归罗阳。
进帆石门怀古作
作者：屈大均
朝代：清
体裁：古风

洋洋牂牁水，万里番禺通。百川灌其西，三江潴而东。分源自夜郎，合流趋郁铜。势束高要崄，声奔昌乐泷。春膏溉雄田，夏涨挟旧风。滔滔安所归，溟渤朝祝融。崩波吭一门，喷激争其冲。竦石尽壁立，沓潮声相舂。我舟朝溯洄，暮犹双阙中。飞峡有惊瀑，穿林多横峰。耽兹山水胜，挂帆时来从。楼船想杨仆，策略怀唐蒙。奇道乃自泄，偏霸知将终。裸国亦称王，矧尔臣佗雄。中华当拓境，扬越先成功。前军寻狭破，后骑石门攻。蠢尔一州主，汉为天下宗。
进帆石门怀古作
作者：屈大均
朝代：清

洋洋牂牁水，万里番禺通。百川灌其西，三江潴而东。分源自夜郎，合流趋郁铜。势束高要崄，声奔昌乐泷。春膏溉雄田，夏涨挟旧风。滔滔安所归，溟渤朝祝融。崩波吭一门，喷激争其冲。竦石尽壁立，沓潮声相舂。我舟朝溯洄，暮犹双阙中。飞峡有惊瀑，穿林多横峰。耽兹山水胜，挂帆时来从。楼船想杨仆，策略怀唐蒙。奇道乃自泄，偏霸知将终。裸国亦称王，矧尔臣佗雄。中华当拓境，扬越先成功。前军寻陕破，后骑石门攻。蠢尔一州主，汉为天下宗。
远公贻我莲种赋此答之
作者：屈大均
朝代：清
体裁：七言律诗

白莲本是远公物，分我池中藕数枝。预拟花开成菡萏，恰当酒熟有酴醾。淤泥欲浅教行笋，雨水休深恐烂丝。但得田田南北满，叶香即与美人期。
连州滩谣
作者：屈大均
朝代：清
体裁：四言诗

五里一峡，十里一滩。水如箭激，石似弓弯。浈阳峡苦，湟水滩难。
连州舟中
作者：屈大均
朝代：清

六月湟川道，舟行奈热何。三朝三峡在，一日一滩过。力尽因拳石，心惊岂怒波。炎风吹不动，片席碍藤萝。石垂太古乳，泉溅半天花。倒插云根乱，横开水口斜。闻声知瀑布，望气识丹砂。胜地堪栖隐，吾兹鬓有华。
连州舟中·其一
作者：屈大均
朝代：清
体裁：五言律诗

六月湟川道，舟行奈热何。三朝三峡在，一日一滩过。力尽因拳石，心惊岂怒波。炎风吹不动，片席碍藤萝。
连州舟中·其二
作者：屈大均
朝代：清
体裁：五言律诗

石垂太古乳，泉溅半天花。倒插云根乱，横开水口斜。闻声知瀑布，望气识丹砂。胜地堪栖隐，吾兹鬓有华。
述婚
作者：屈大均
朝代：清

岂意飘萍客，天涯得好仇。佳期牛女夕，独立凤凰楼。玉帛迎秦塞，笙歌入代州。威仪应敬尔，拜手荷天休。三星光邂逅，揽执合欢襦。天使朱弦续，人怜蕙草苏。鹿车归故里，鱼鲙奉慈姑。万里成婚媾，恩情良独殊。慈闱黄鹄苦，子舍白华贫。菽水凭诸弟，关山隔一春。乱离鸡在国，高尚亦依人。庑下须裘褐，相将作隐沦。霸陵能共隐，不复慕姬姜。乐我惟綦缟，娱亲在酒浆。心悬珠海月，泪洒雁门霜。愿作双鸿鹄，南飞返故乡。
述婚·其一
作者：屈大均
朝代：清
体裁：五言律诗

岂意飘萍客，天涯得好仇。佳期牛女夕，独立凤凰楼。玉帛迎秦塞，笙歌入代州。威仪应敬尔，拜手荷天休。
述婚·其三
作者：屈大均
朝代：清
体裁：五言律诗

慈闱黄鹄苦，子舍白华贫。菽水凭诸弟，关山隔一春。乱离鸡在国，高尚亦依人。庑下须裘褐，相将作隐沦。
述婚·其二
作者：屈大均
朝代：清
体裁：五言律诗

三星光邂逅，揽执合欢襦。天使朱弦续，人怜蕙草苏。鹿车归故里，鱼鲙奉慈姑。万里成婚媾，恩情良独殊。
述婚·其四
作者：屈大均
朝代：清
体裁：五言律诗

霸陵能共隐，不复慕姬姜。乐我惟綦缟，娱亲在酒浆。心悬珠海月，泪洒雁门霜。愿作双鸿鹄，南飞返故乡。
追哭相国陈文忠公
作者：屈大均
朝代：清

元老按雕戈，楼船沸海波。千人驱市井，一战殉山河。县目东门去，骑箕北极过。还看羽林将，馀勇助廉颇。仓卒挥乌合，全凭朝气雄。鬼神机一泄，风雨势成空。淝水繇天幸，祁山属运终。千秋伤化碧，血渍尉陀宫。
追哭相国陈文忠公·其一
作者：屈大均
朝代：清
体裁：五言律诗

元老按雕戈，楼船沸海波。千人驱市井，一战殉山河。县目东门去，骑箕北极过。还看羽林将，馀勇助廉颇。
追哭相国陈文忠公·其二
作者：屈大均
朝代：清
体裁：五言律诗

仓卒挥乌合，全凭朝气雄。鬼神机一泄，风雨势成空。淝水繇天幸，祁山属运终。千秋伤化碧，血渍尉陀宫。
追答王学士庐山篇见赠之作
作者：屈大均
朝代：清
体裁：古风

我昔庐山寻瀑布，香炉峰上披烟雾。白云无事早知还，欲共渊明奋高步。渊明醉石横溪边，九叠屏风三叠泉。饮酒正怜重九日，闻钟忽悟远公禅。吾心皎皎如秋月，照映寒潭无可说。何妨变化若浮云，自有光辉含积雪。沙门束教非高士，吾今况尚为人子。养母宜耕十亩田，求人欲著三朝史。简君旧赠庐山篇，庐山回首泪潺湲。遗民此日成通隐，啸傲王侯亦偶然。
送丁使君之官南赣
作者：屈大均
朝代：清
体裁：古风

峨峨虎头城，咽喉我蛮扬。五岭此大门，筑关自秦皇。尉佗绝新道，以之为屏障。山川连瓯闽，建瓴势莫当。郁孤有台基，三省之堤防。使君负雄才，天南所歧望。礼阴而乐阳，为化流炎荒。声诗百福宗，人伦于焉昌。宣布天地精，中和在宫商。六义始于风，动人宜温良。微言一相感，万物开其房。方今用兵馀，民风多忧伤。所赖诸侯诗，优柔致祯祥。使君藩维寄，德教先豫章。身作南长城，恩及祝融乡。巡行至大庾，阴雨滋桄榔。玉枕山嵯峨，霹雳泉汤汤。攀援南北枝，要我毋相忘。
送丁子同兄观察之赣南任
作者：屈大均
朝代：清
体裁：七言律诗

花萼才名起八闽，文章最易动星辰。月明三卜秦淮夜，梅发双行大庾春。孝友即同张仲饮，芬芳先与楚人亲。离心半逐征帆去，秋色相期赣水滨。
送严止峰
作者：屈大均
朝代：清
体裁：五言律诗

尔有潇湘竹，枝枝写赠人。分予慈孝笋，散作一林春。去及朱明节，归娱白发亲。苍苍秦驻月，长为草堂新。
送严藕渔宫允还梁溪
作者：屈大均
朝代：清

宫允清华日，依然大布衣。敖知方朔是，狂觉子陵非。太液多泉水，瀛台有钓矶。此中依隐好，肯即故山归。珥笔蓬莱久，三年接御屏。人如若耶月，客是富春星。莫恨蛾眉短，须愁兰佩馨。金螭东畔立，可许一沉冥。作客来南海，迢遥别禁闱。平生紫芝草，不愧一当归。吴米冬舂白，湘鱼春鲙肥。停舟待丹荔，未可片帆飞。辞翰工无敌，惭予非赏音。无能师笔势，不敢说文心。团扇书难得，生绡乞至今。萧萧一水石，珍重比云林。汝与鸳湖客，工为南宋词。诗人多莫及，后辈有馀师。旧曲惊双绝，新声妙一时。小红低唱者，休被内家知。君家富山水，阳羡接吴阊。莼菜三秋美，鲈鱼一代香。清辞惠泉似，至味岕茶长。自浣端溪砚，临流日几芳。与雁辞炎海，翩翩奈尔何。鹧鸪留客甚，杨柳系人多。异日梁溪曲，同谁渔父歌。锡山泉最好，春酿寄岩阿。日南无月令，秋菊向春开。嗟尔采芳客，花时鼓棹回。金装殊未满，香浦好重来。父老看持节，雍雍陆贾才。
送严藕渔宫允还梁溪·其一
作者：屈大均
朝代：清
体裁：五言律诗

宫允清华日，依然大布衣。敖知方朔是，狂觉子陵非。太液多泉水，瀛台有钓矶。此中依隐好，肯即故山归。
送严藕渔宫允还梁溪·其七
作者：屈大均
朝代：清
体裁：五言律诗

与雁辞炎海，翩翩奈尔何。鹧鸪留客甚，杨柳系人多。异日梁溪曲，同谁渔父歌。锡山泉最好，春酿寄岩阿。
送严藕渔宫允还梁溪·其三
作者：屈大均
朝代：清
体裁：五言律诗

作客来南海，迢遥别禁闱。平生紫芝草，不愧一当归。吴米冬舂白，湘鱼春鲙肥。停舟待丹荔，未可片帆飞。
送严藕渔宫允还梁溪·其二
作者：屈大均
朝代：清
体裁：五言律诗

珥笔蓬莱久，三年接御屏。人如若耶月，客是富春星。莫恨蛾眉短，须愁兰佩馨。金螭东畔立，可许一沉冥。
送严藕渔宫允还梁溪·其五
作者：屈大均
朝代：清
体裁：五言律诗

汝与鸳湖客，工为南宋词。诗人多莫及，后辈有馀师。旧曲惊双绝，新声妙一时。小红低唱者，休被内家知。
送严藕渔宫允还梁溪·其八
作者：屈大均
朝代：清
体裁：五言律诗

日南无月令，秋菊向春开。嗟尔采芳客，花时鼓棹回。金装殊未满，香浦好重来。父老看持节，雍雍陆贾才。
送严藕渔宫允还梁溪·其六
作者：屈大均
朝代：清
体裁：五言律诗

君家富山水，阳羡接吴阊。莼菜三秋美，鲈鱼一代香。清辞惠泉似，至味岕茶长。自浣端溪砚，临流日几芳。
送严藕渔宫允还梁溪·其四
作者：屈大均
朝代：清
体裁：五言律诗

辞翰工无敌，惭予非赏音。无能师笔势，不敢说文心。团扇书难得，生绡乞至今。萧萧一水石，珍重比云林。
送云君
作者：屈大均
朝代：清
体裁：五言律诗

五侯老宾客，汝亦汉君卿。此去京华道，应高游侠名。关城穿夏口，朔塞出宣平。为谒吴开府，将予企望情。
送五弟还里
作者：屈大均
朝代：清

子行归故乡，劬劳将父母。虽无金满籯，有友贻琼玖。吴越多秀民，襄阳足耆旧。称诗相欢娱，为情若醇酒。谓我兄弟贤，无忝三闾后。揽执芙蓉袪，缠绵大道口。大道直如弦，汝行勿回曲。骐骥少壮时，飞扬苦不足。所难中规矩，千里自拘束。北风安可依，尘沙为我辱。岂无水草甘，未免为臣仆。宁为越翡翠，衔泥日三浴。
送五弟还里·其一
作者：屈大均
朝代：清
体裁：古风

子行归故乡，劬劳将父母。虽无金满籯，有友贻琼玖。吴越多秀民，襄阳足耆旧。称诗相欢娱，为情若醇酒。谓我兄弟贤，无忝三闾后。揽执芙蓉袪，缠绵大道口。
送五弟还里·其二
作者：屈大均
朝代：清
体裁：古风

大道直如弦，汝行勿回曲。骐骥少壮时，飞扬苦不足。所难中规矩，千里自拘束。北风安可依，尘沙为我辱。岂无水草甘，未免为臣仆。宁为越翡翠，衔泥日三浴。
送人上华岳
作者：屈大均
朝代：清
体裁：七言律诗

一石岧峣成一岳，三峰窈窕入三门。莲花半压仙人掌，瀑布全倾玉女盆。云出金天皆白气，河通玉井是真源。君行好上西玄洞，拂我题诗旧墨痕。
送人上顶湖
作者：屈大均
朝代：清
体裁：七言绝句

瀑布东西水大飞，日光晴映玉帘肥。天湖开向千峰顶，迟尔秋来一浣衣。
送人之云中
作者：屈大均
朝代：清
体裁：七言绝句

山西门户是云中，上谷三关俯汉宫。君向长城城上望，秋鹰应念郅都雄。
送人之塞上
作者：屈大均
朝代：清
体裁：七言律诗

翩翩裘马走卢奴，卧遍燕姬春酒垆。射猎不须留白羽，关山一任塞飞狐。枌榆岂必江南好，鸿鹄繇来垄上无。雨雪霏霏怜岁暮，英雄泪尽紫驼酥。
送人之延绥
作者：屈大均
朝代：清

延绥此去谒将军，市口西驱马几群。地近盐池多渴水，天含沙碛一愁云。赫连山势榆台合，无定河声圁水分。紫兔黄羊红黍酒，醉来笳鼓不曾闻。风吹沙绉作龙鳞，沙柳烟含雾柳春。耕少家家惟黑黍，战馀处处有青燐。受降未拓三城旧，互市频开万帐新。茶布好从蒙古易，紫貂银鼠莫辞贫。水到边头海子多，雨馀饮马兔毛河。风寒有酒围黄鼠，雪冻无衣拥紫驼。红石飞流银甲洗，黑山断碣宝刀磨。边人只解从军乐，战罢琵琶唱卤歌。款贡楼当马市开，羊绒氂尾总驮来。关城曲曲河为套，烽堠山山石作台。柏叶柳毛春戴罢，沙葱地软暮收回。茶烟税薄堪行贾，博取蔘貂亦见才。
送人之延绥·其一
作者：屈大均
朝代：清
体裁：七言律诗

延绥此去谒将军，市口西驱马几群。地近盐池多渴水，天含沙碛一愁云。赫连山势榆台合，无定河声圁水分。紫兔黄羊红黍酒，醉来笳鼓不曾闻。
送人之延绥·其三
作者：屈大均
朝代：清
体裁：七言律诗

水到边头海子多，雨馀饮马兔毛河。风寒有酒围黄鼠，雪冻无衣拥紫驼。红石飞流银甲洗，黑山断碣宝刀磨。边人只解从军乐，战罢琵琶唱卤歌。
送人之延绥·其二
作者：屈大均
朝代：清
体裁：七言律诗

风吹沙绉作龙鳞，沙柳烟含雾柳春。耕少家家惟黑黍，战馀处处有青燐。受降未拓三城旧，互市频开万帐新。茶布好从蒙古易，紫貂银鼠莫辞贫。
送人之延绥·其四
作者：屈大均
朝代：清
体裁：七言律诗

款贡楼当马市开，羊绒氂尾总驮来。关城曲曲河为套，烽堠山山石作台。柏叶柳毛春戴罢，沙葱地软暮收回。茶烟税薄堪行贾，博取蔘貂亦见才。
送人之燕中
作者：屈大均
朝代：清

万里燕山势，长蛇带塞雄。边王来大辈，朔马满离宫。万户哀笳里，三关大帐中。园陵君莫问，衰草自无穷。市井都非昔，屠沽岂有人。酒垆惟马乳，花陌总车尘。戎索今无外，胡天亦早春。辽东君更去，好絮管宁巾。
送人之燕中·其一
作者：屈大均
朝代：清
体裁：五言律诗

万里燕山势，长蛇带塞雄。边王来大辈，朔马满离宫。万户哀笳里，三关大帐中。园陵君莫问，衰草自无穷。
送人之燕中·其二
作者：屈大均
朝代：清
体裁：五言律诗

市井都非昔，屠沽岂有人。酒垆惟马乳，花陌总车尘。戎索今无外，胡天亦早春。辽东君更去，好絮管宁巾。
送人之甘州
作者：屈大均
朝代：清
体裁：五言律诗

饮马渥洼川，水肥春草鲜。蕃姬来劝酒，汉将去屯田。风起呜沙碛，云迷张掖天。少年思奋武，无泪洒穷边。
送人入京
作者：屈大均
朝代：清

桑乾亦是小黄河，桥向芦沟踏雪过。马上锦裘青海客，呜呜吹叶和悲歌。白山冰雪黑山云，水落辽河向塞分。更出渝关随射猎，海青看打鴐鹅群。
送人入京·其一
作者：屈大均
朝代：清
体裁：七言绝句

桑乾亦是小黄河，桥向芦沟踏雪过。马上锦裘青海客，呜呜吹叶和悲歌。
送人入京·其二
作者：屈大均
朝代：清
体裁：七言绝句

白山冰雪黑山云，水落辽河向塞分。更出渝关随射猎，海青看打鴐鹅群。
送人入巫峡
作者：屈大均
朝代：清
体裁：七言律诗

看杀芙蓉十二图，黄牛朝暮一人孤。生当绝峡谁求女，化作名峰亦望夫。辞赋不愁迁客少，梦魂得似楚王无。香溪更与高唐接，莫吊明妃泪似珠。
送人入罗浮
作者：屈大均
朝代：清

天边飞磴似桥飞，玉柱双双夹翠微。自是铁桥人不识，君行好度莫来归。祗愁蝴蝶大如箕，食尽山花人不知。红翠纷纷难与守，芳菲又遇艳阳时。仙禽五色不知名，日夕相依最有情。莫捕林间小凤子，裁为羽服似云轻。山衣一袭似轻霞，著去东寻萼绿华。缝用麻姑金线草，补将玉女大丹花。
送人入罗浮·其一
作者：屈大均
朝代：清
体裁：七言绝句

天边飞磴似桥飞，玉柱双双夹翠微。自是铁桥人不识，君行好度莫来归。
送人入罗浮·其三
作者：屈大均
朝代：清
体裁：七言绝句

仙禽五色不知名，日夕相依最有情。莫捕林间小凤子，裁为羽服似云轻。
送人入罗浮·其二
作者：屈大均
朝代：清
体裁：七言绝句

祗愁蝴蝶大如箕，食尽山花人不知。红翠纷纷难与守，芳菲又遇艳阳时。
送人入罗浮·其四
作者：屈大均
朝代：清
体裁：七言绝句

山衣一袭似轻霞，著去东寻萼绿华。缝用麻姑金线草，补将玉女大丹花。
送人出关
作者：屈大均
朝代：清
体裁：五言律诗

一出悽惶岭，辽西总是山。柳分蒙古界，花合武宁关。去国身虽老，忧边意未閒。风霜殊惨淡，莫令损容颜。
送人出岭
作者：屈大均
朝代：清

五岭无南据，群星欲北流。天将蛟蜃尽，人以水云留。烈士年宜暮，先公志定酬。龙云蒸变日，尺寸亦横秋。踪迹虽疏阔，情深患难馀。艰难留硕果，隐忍曳长裾。别酒倾香浦，离心托锦鱼。东湖徐稚宅，相访待巾车。
送人出岭·其一
作者：屈大均
朝代：清
体裁：五言律诗

五岭无南据，群星欲北流。天将蛟蜃尽，人以水云留。烈士年宜暮，先公志定酬。龙云蒸变日，尺寸亦横秋。
送人出岭·其二
作者：屈大均
朝代：清
体裁：五言律诗

踪迹虽疏阔，情深患难馀。艰难留硕果，隐忍曳长裾。别酒倾香浦，离心托锦鱼。东湖徐稚宅，相访待巾车。
送人度梅岭
作者：屈大均
朝代：清
体裁：七言律诗

天作长城五岭间，雄州缭绕万重山。越王旧治梅花国，秦帝初开大庾关。红叶影中双骑去，白猿声里一人还。乘时自有台侯业，莫使乡愁上玉颜。
送人归吴兴拜母
作者：屈大均
朝代：清
体裁：七言律诗

罨画帆归幸未迟，高堂相见妙颜怡。庭开蛱蝶仙灵扇，户拂蟏蛸子母丝。服贾休为南海客，求仙已得葛洪师。采兰朝夕兼鲂鲤，莫但清斋白首时。